Журнал "Экономический Вестник Узбекистана" » (O´zbek) Sifatli mahsulot – davr talabi\nГлавная | «O‘zIA–ЭВУ» № 2/2019 | (O´zbek) Sifatli mahsulot – davr talabi\n(O´zbek) Sifatli mahsulot – davr talabi\nИқтисодиётда муҳим қоида бор: хомашёни эмас, тайёр маҳсулотни экспорт қилиш тадбиркорга кўпроқ фойда келтиради. Ушбу қоидадан келиб чиққан ҳолда кейинги йилларда юртимизда четга экспорт қилинаётган ярим тайёр маҳсулотлар ҳажми қамайиб, тайёр маҳсулотлар тури ва миқдори ортиб бормоқда. Айниқса, юртимизда етиштирилган пахтадан тайёрланган бежирим либослар дунё бозорида юқори баҳоланмоқда. Албатта, бунда ушбу тармоқда меҳнат қилаётган тадбиркорлик субъектларининг меҳнатлари муҳим аҳамиятга эга.\nБугунги суҳбатдошимиз – иқтисодиётимизнинг етакчи бўғинларидан бири – тўқимачилик соҳасида оз муддат ичида салмоқли натижаларга эришган, аёллар ва болалар учун калготки ва пайпоқ маҳсулотлари ишлаб чиқарувчи, турдош корхоналар ичида нуфузли мақомга эга, жаҳон андозаларига мос сифатли маҳсулот ишлаб чиқаришни ўз олдига мақсад қилиб олган тадбиркор, «PARTNER STRATEGY INVEST» ХК раҳбари Беҳзод ТУРСУНОВ.\n«PARTNER STRATEGY INVEST» хусусий корхонаси раҳбари Беҳзод Турсуновнинг тинимсиз изланиши ва ўз устида ишлашлари натижасида корхона ташкил этилганига ҳали бир йил тўлмасдан, бугун ички ва ташқи бозорда ўз мавқеи ва мижозларига эга.\nҚуйида “Partner strategy invest” хусусий корхонаси раҳбари Беҳзод Турсунов ҳамда ушбу корхона менеджери Жамшид Қурбонов билан бўлган эксклюзив интервюни ҳукмингизга ҳавола этамиз.\n– Беҳзод Салимович корхонани ташкил этилиш тарихига қисқача тўхталиб ўтсангиз…\n– Биласиз, республикамиз тўқимачилик соҳасида бир неча асрлик тарихга эга бўлиб, бугунги кунда ҳам ҳукуматимиз томонидан яратиб берилаётган қатор имкониятлар доирасида соҳа янада ривожланмоқда. Жумладан, биз ҳам аёллар ва болаларга калготки ва пайпоқ ишлаб чиқариш соҳасида фаолият юритаётган корхоналар сони кўп бўлишига қарамай, айнан улар учун сифати юқори маҳсулот ишлаб чиқариш мақсадида «PARTNER STRATEGY INVEST» ХКни ташкил этдик.\n– Жамшид Ҳакимович ишлаб чиқаришда қайси давлат технологиясидан фойдаланасиз ва корхонада нечта киши меҳнат қилади?\nКорхона Хитой давлатининг илғор технологияларидан фойдаланади ва бу жараёнларда 20 га яқин ишчи қатнашиб, автоматлаштирилган ҳар 6-8 машинани 1 киши бошқаради.\n–“Partner strategy invest” хусусий корхонаси бугунги кунда қандай турдаги маҳсулотларни ишлаб чиқармоқда?\nҲозирда корхонамиз эркаклар, аёллар ва болалар учун уч турдаги тирикотаж маҳсулотларини, пайпоқлар ва болалар колготкаларини ишлаб чиқармоқда. Бир ой давомида умумий ҳисобда савдо ҳажми бўйича 400 000 донадан ортиқ маҳсулот ишлаб чиқариш салоҳиятига эгамиз. Маҳсулотларимиз жуда харидоргир бўлиб, Тошкент шаҳридаги бир қатор машҳур бренд савдо дўконлари билан ҳамкорликни йўлга қўйганмиз. Бундан ташқари ишлаб чиқараётган маҳсулотларимизнинг 95 фоизи экспортга кетмоқда.\n– Беҳзод Салимович корхонангиз ташкил этилганидан буён қисқа муддат ўтишига қарамай, маҳсулотларингиз ички ва ташқи бозорда ўз харидорларига эга бўлди. Тошкент шаҳрининг ўзидаги йирик савдо мажмуаларидан 60 га яқини билан шартнома имзоланибди. Қолаверса, МДҲ давлатларига ҳам маҳсулот экспорти амалга оширилаётган экан. Муваффақият сири нимада?\nСиз суҳбатнинг тўлиқ матнини журналнинг босма нашрида ўқишингиз мумкин.


hidoyat.uz – “Мовароуннаҳр” нашриётининг сайти - МАЪРИФАТ ДИНИ\nҚуръони каримда “илм” калимаси 80 ўринда зикр қилинган. Илм сўзидан ясалган калималар эса юзлаб ўринларда келади. Илм билан боғлиқ “фикр” сўзи ва ундан ясалган калималар 18 маротаба, “фиқҳ” сўзи ва ундан ясалган калималар 21 марта, “ҳикмат” сўзи эса 20 марта такрорланади.\nШу рақамларнинг ўзиёқ илмнинг Ислом динидаги ўрни нақадар беқиёс эканини ифода этади.\nҚуръони каримнинг илк нозил қилинган сурасининг биринчи оятида ҳам ўқишга буюрилади: «Ўқинг (эй, Муҳаммад! Бутун борлиқни) яратган зот бўлмиш Раббингиз исми билан!» (Алақ,1). Шунингдек, Каломуллоҳда илмли инсонларнинг даражоти юксак бўлиши алоҳида таъкидланади: «Аллоҳ сизлардан имон келтирган ва илм ато этилган зотларни (баланд) даража (мартабаларга) кўтарур» (Мужодала, 11).\nҲадиси шарифларда ҳам илм олишга тарғиб қилинади. Расулуллоҳ (соллаллоҳу алайҳи ва саллам) айтадилар: “Фаришталар толиби илмнинг қилаётган амалидан рози бўлиб, унга қанотларини қўядилар. Албатта, олим учун осмонлару ердаги нарсалар, ҳаттоки сувдаги балиқлар ҳам истиғфор айтадилар. Олимнинг обидга нисбатан фазли – ойнинг бошқа юлдузлардан ортиқ эканига ўхшайди. Уламолар пайғамбарларнинг меросхўрларидир. Пайғамбарлар ўзларидан динор ҳам, дирҳам ҳам мерос қолдирмаганлар. Улар фақатгина илмни мерос қилиб қолдирганлар, холос. Ким илм олса, улкан насибани қўлга киритибди” (Имом Аҳмад ривояти).\nЯҳё ибн Муоз: “Уламолар Муҳаммад (соллаллоҳу алайҳи ва саллам) умматларига оталари ва оналаридан ҳам меҳрибонроқдирлар”, деди. Шунда: “Қандай қилиб?” деб сўрашди. У зот: “Чунки ота-оналари фарзандларни дунё оловидан сақлайдилар. Уламолар эса охират оловидан сақлайдилар”, деб жавоб берди.\nИмом Аҳмад ибн Ҳанбал (раҳматуллоҳи алайҳ) айтадилар: “Инсоннинг илмга бўлган эҳтиёжи ичимлик ва таомга бўлган эҳтиёжидан кўпроқдир”.\nШундай экан, ҳар бир киши илм олишга интилиши ва олган илмига амал қилиши лозим. "Бешикдан қабргача илм изла", деб бежиз айтилмаган. Илм олиш учун махсус вақт, ёш талаб қилинмайди. Кишида иштиёқ, ихлос билан ҳаракат бўлса, бас, Аллоҳ таоло унга илм олиш йўлларини осон қилиб қўяди. Дунёдаги энг ёмон нарса билимсизлик – жаҳолатдир. Зеро, илм инсонни зулмат қаъридан ёруғлик сари етаклайдиган маёқдир.\nНаманган вилояти “Машҳад Мозор” жоме масжиди имом-хатиби\n819 марта ўқилган.


15:53 08 Июл 2020\n13:44 07.11.2019 (Янгиланган 13:46 07.11.2019) Ҳавола олиш\nБортниковга кўра, бундай аралашувнинг анъанавий инструменти сифатида чет эл ва халқаро нодавлат ташкилотлари хизмат қилмоқда\nТОШКЕНТ, 7 ноя — Sputnik. Ғарб давлатлари МДҲ мамлакатларида фаол равишда ички вазиятни ностабиллаштиришга интилмоқда, деб баёнот қилди Федерал хавфсизлик хизмати директори Александр Бортников.\nИД жангарилари МДҲ давлатларида тарқалишга тайёргарлик кўрмоқда – Бортников\n"Бундай аралашувнинг анъанавий инструменти сифатида <...> чет эл ва халқаро нодавлат ташкилотлари хизмат қилмоқда", — дея аниқлик киритди МДҲ махсус хизматлари ва хавфсизлик органлари раҳбарияти кенгаши йиғилишида.\nМустақил давлатлар ҳамдўстлиги (МДҲ) — собиқ СССР республикаларининг аксарияти бирлашган давлатлараро тузилмадир. 1991 йил 8 декабрда Беларусь, Россия Федерацияси ва Украина раҳбарияти томонидан ташкил этилган. Бугунги кунда унга Озарбайжон, Арманистон, Қозоғистон, Қирғизистон, Молдова, Тожикистон, Туркманистон ва Ўзбекистон аъзо. 2009-йилда бирлашмани Грузия тарк этган, шунингдек Украина мунозарали мақомга эга.


Спортчи, комсомол ва гўзал Нина 70 ёшга тўлди - 23 Июня 2017 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2017 » Июнь » 23 » Спортчи, комсомол ва гўзал Нина 70 ёшга тўлди\nСпортчи, комсомол ва гўзал Нина 70 ёшга тўлди\nБугун спортчи, комсомол ва гўзал аёл Наталья Варлей 70 ёшга тўлди, деб хабар берди Russian.rt.com нашри.\nНаталья Варлей "Вий”, "12 стул”, "Келажакдан келган меҳмон” фильмларида роль ўйнаганига қарамай, Леонид Гайдайнинг "Кавказ асираси ёки Шурикнинг янги саргузаштлари” фильмидаги иштироки унга ҳақиқий машҳурликни олиб келди. Мазкур фильм экран юзини кўргандан кейин Нинага ошиқ бўлмаган одам қолмади, ўша даврнинг қизлари эса ҳамма нарсада Нинага тақлид қилишга ҳаракат қиларди.\nМазкур фильмдаги бош ролга бир қанча актрисалар синовдан ўтган эди. Ёш Натальяда эса ташқи қиёфа ва актёрлик маҳоратидан ташқари цирк артистлиги тажрибаси бор эди. Актриса ҳамон аъло қиёфада, у турли телелойиҳаларда иштирок этиб келади, келажакда эса ўзининг ҳаёти ҳақида китоб ёзишни режалаштирган. Машҳур актрисани Россия президенти Владимир Путин ҳам туғилган куни билан табриклади.


Самарқанд гарнизонидаги мактабларда ҳарбий ватанпарварлик хоналари ташкил этилмоқда (фото, видео) - zarnews.uz\nМарказий ҳарбий округ қўмондонлиги, Самарқанд вилояти ҳокимлиги ҳамда халқ таълими бошқармаси томонидан вилоятдаги 1214 та мактабда ҳарбий ватанпарварлик ва ўқув қуролларини сақлаш учун махсус хоналар ташкил этилмоқда.\nМарказий ҳарбий округ матбуот хизматининг хабар беришича, эндиликда эскича қолип ва ёндашувлардан бутунлай воз кечилиб, мактабларда ёшларни чақирувга қадар тайёрлаш фани хонаси махсус воситалар билан жиҳозланди. Бундан бир неча йил олдин мамлакатимизнинг барча ҳудудларидаги мактабларда 10, 11-синфлар тугатилиши билан ўқув қуроллари ва ҳарбий аслаҳалар макетлари ҳамда қуроллардан ўқ отиш хоналари йиғиштириб олинганди.\nКейинги икки йилда “Халқ ва армия якдил” деган шиор ўз маъносида ишлатила бошланди. Ҳарбий техникалар паради ўтказилди, армия куч-қудрати намойиш этилиб, ёшларни ватанпарварлик руҳида тарбиялаш тизими йўлга қўйилди.\nЎзбекистон Республикаси Вазирлар Маҳкамасининг 2017 йил 24 октябрдаги 868-сонли қарорига мувофиқ, мактабларда махсус ҳарбий ватанпарварлик хоналари ташкил этилиб, 90 турдаги ўқув кўргазмали ҳарбий қурол ва аслаҳалар билан таъминланадиган бўлди.\nБунгача мактабларда чақирувга қадар тайёрлаш фанлари учун 10-синф ўқувчиларига 68 соат ва 11-синфларга 51 соат вақт ажратилиб, дарслар кўргазмали воситаларсиз назарий ташкил этилар, якунда эса 3 кунлик дала йиғини ўтказилиши кўзда тутилган бўлса-да, ташкил этилмасди. Эндиликда мазкур жараён Мудофаа ишлари бошқармаси ва бўлимлари томонидан назорат қилинади.\nШунингдек, айни пайтда вилоятдаги мактабларда Ватан ҳимояси йўлида жон фидо этган ўғлонларга бағишланган жасорат ойнаси ташкил этилмоқда.\nТеглар: ҳарбий хизмат ҳарбий мактаб


Швейцариянинг машҳур монопол банки делегацияси Ўзбекистонга келди\nШвейцариянинг машҳур монопол банки делегацияси Ўзбекистонга...\n10.01.2018 12:32 0 270\nЎзбекистн Республикасига Швейцариянинг «Credit Suisse» банки бошқаруви директори Стефан Герид бошчилигидаги делегация ташриф буюрди. Бу ҳақда ТИВ ахборот хизмати хабар берди.\nМазкур ташриф чоғида ҳамкорликнинг истиқболли лойиҳалари муҳокама қилинади. Шу билан бирга, Ўзбекистон Ҳукумати, вазирлик ва идоралар, етакчи банк тузилмалари, давлат компаниялари билан учрашув ва музокалар ўтказиш кўзда тутилган.\n«Credit Suisse» банки Швейцариянинг иккинчи монопол банкларидан биридир. Қаророгоҳи Цюрихдаги Парадеплац майдонида жойлашган.\nЎзбекистон Марказий банк Швейцария Credit Suisse


Самарқанд ветеринария медицинаси институти талабалари ўртасида Биз нечун севамиз, Ўзбекистонни мавзусида ҳикоялар танлови эълон қилинади!\nҚадрли талаба! Карантин вақтида сиз нафақат оилангиз билан мулоқот қилишингиз, балки бўш вақтингизни унумли сарфлашингиз мумкин.\nЎзбекистон Республикаси Президенти маслаҳатчиси томонидан тасдиқланган “Маърифатли ёшлар-юрт кўзгуси” ҳамда “Мен шу азиз Ватан фарзандиман” шиорлари остида туркум маънавий-маърифий тадбирларни ўтказиш бўйича намунавий “Йўл харита”лари ижроси юзасидан йўлланган Олий ва ўрта махсус таълим вазирлигининг 2019 йил 11-ноябрдаги 1043-сонли буйруғи 1 иловаси билан тасдиқланган Назорат режасининг 11-бандида белгиланган вазифалар ижросини таъминлаш бўйича институт талаба – ёшлари ўртасида “Биз нечун севамиз, Ўзбекистонни” мавзусида ҳикоялар танлови эълон қилинади.\nТанловнинг мақсади: Талаба-ёшларнинг бўш вақтларини самарали ташкил этиш ва талаба – ёшлар қалбида ватанпарварлик, юрт келажаги ва мамлакат тараққиёти йўлида амалга оширилаётган ислоҳотлар ҳамда эришилаётган улкан зафарларга дахлдорлик ҳислатларини шакллантириш, ёшларни дунёвийлик, ватанпарварлик руҳида тарбиялан ҳамда ёшларни ҳар томонлама соғлом ва баркамол этиб тарбиялаш, ўз иқтидорларини намойиш этишлари учун шарт-шароитлар яратиш ҳамда мустақил ва эркин фикрга эга истеъдодли ёшларни ҳар томонлама ривожлантириш иборат.\nТанлов 2020 йил 12 - 20 июнь кунларига қадар бўлиб ўтади.\nТанлов шарти қуйидагилардан иборат:\nҲар бир иштирокчи “Биз нечун севамиз, Ўзбекистонни” мавзусида ҳикоялар тайёрлайди. Тайёрланган ҳикояларда талабанинг Ф.И.Ш, факультет номи ва курс ва гуруҳи кўрсатилиши шарт.\n“Биз нечун севамиз, Ўзбекистонни” мавзусида ҳикоялар танлови эълони @samvmi_yoshlari, https://t.me/zooinjeneriya_news, https://t.me/veterinariyameditsinasi телеграм каналларида ҳамда институтнинг http://samvmi.uz/uz сайтига жойлаштирилган.\nТанловда ғолиб деб топилган 1-2-3-ўрин соҳиблари @samvmi_yoshlari телеграм каналида ва институтнинг расмий канали https://t.me/otmsamvmi ҳамда институт веб сайтига http://samvmi.uz/uz жойлаштирилади.\nМарҳамат, уйдаги вақтингиздан унумли фойдаланиб, танловда иштирок этинг ва ўз иқтидорингизни намоён этинг!!!\nСамВМИ Ёшларва талабалар билан ишлаш бўлими\nСамВМИ матбуот хизмати\nРасмий телеграм канал


Америкалик йирик тадбиркорлар Трампга қарши чиқишмоқда\n07:34 / 07.10.2016\nБир гуруҳ таниқли америкалик тадбиркорлар, жумладан республикачилар очиқ мактуб орқали АҚШ президенти лавозимига Республикачилар партияси номзоди Дональд Трампга қарши чиқдилар. Бу ҳақда Associated Press ахборот агентлиги хабар бермоқда.\nБу мактубга имзо чекканлар орасида "Википедия" асосчиси Жимми Уэйлс, АҚШнинг собиқ савдо вазири Карлос Гутьеррез ва таниқли ошпаз Хосе Андрес бор.\n"Барқарор инвестициялар, иқтисодиёт ўсиши ва ишчи ўринлари пайдо бўлиши учун АҚШ бизнеси ҳукумат томондан таралувчи ишончлилик ва барқарорликка муҳтож. Дональд Трамп эса АҚШ бизнеси учун жуда ҳам умидсиздир", деб айтилди мактубда.\nАввалроқ USA Today нашри ҳам америкаликларни Трампга овоз бермасликка чақирганди.


Ноябрь 2019 — Джизакский новостной сайт\nНоя282019 by Жиззах ЯнгиликлариNo Comments\nГромкий успех джизакских автокроссменов\n22-24 ноября текущего года на автомотодроме «Наврузбулак» города Джизака царило небывалое оживление. Здесь состоялся чемпионат Узбекистана по автокроссу, посвященный 28-й годовщине образования ОСО «Ватанпарвар». (далее…)\nНоя262019 by Жиззах ЯнгиликлариNo Comments\nБилиб қўйки сени, Ватан кутади!\nЖиззах давлат педагогика институти халқ таълими соҳаси учун малакали мутахассислар етказиб бераётган нуфузли ўқув даргоҳларидан бири ҳисобланади. Институтда ўзининг билими, иқтидори, интеллектуал салоҳияти билан назарга тушаётган талабалар кўп. Аброр Абдаминов ана шундай ёшлардан. Аброржон физика-математика факультетининг 4-босқич талабаси. Ислом Каримов номли Давлат стипендияси соҳиби. (далее…)\n2019 йил 22 декабрь — Олий Мажлис Қонунчилик палатаси ҳамда халқ депутатларининг вилоят, туман ва шаҳар Кенгашлари депутатлари сайлови куни. (далее…)\nМамлакатимизда саноат маҳсулотлари ишлаб чиқариш ҳажмини ошириш, турларини кўпайтириш орқали аҳолининг истеъмол товарларига бўлган эҳтиёжини қондириш борасида изчил чора-тадбирлар амалга оширилаяпти. (далее…)\nЖиззахда ўтган Еврокино фестивалида 5 та кино, 2 мультфильм намойиш этилди\nЕвропа Иттифоқи билан Ўзбекистон ўртасидаги дипломатик муносабатлар 1994 йилдан буён узлуксиз ривожланиб бормоқда. 1996 йилда шериклик ва ҳамкорлик битимининг имзоланиши икки томонлама алоқаларнинг кенгайиши учун йўл очди. Европа Иттифоқи Ўзбекистонни турли соҳаларда қўллаб-қувватлаб, мамлакатимизнинг иқтисодий ривожига кўмаклашмоқда. (далее…)\nВилоят ҳокими Э.Салиев ўтган якшанба куни Жиззах шаҳрида ўзининг сайёр қабулини ўтказди. (далее…)\nДХА Жиззах вилоят бошқармаси Президентимиз томонидан илгари сурилган бешта муҳим ташаббуси доирасида бир қатор тадбирларни ўтказиб келмоқда. Ўтган шанба куни шундай тадбирлардан бири Пахтакор туманида ташкил этилди. (далее…)\nМирзачўлда солиқ ходимлари 13-мактабнинг иситиш тизимини қуриб беришади\nЖиззах вилояти ДСБ бошлиғи Абдукарим Ишназаровнинг олис худудларда қиш мавсумига тайёргарликни кўриш, муаммоларни жойида ҳал этиш борасидаги аҳоли билан учрашуви давом этмоқда. (далее…)\nЎзбекистон Республикаси Президентининг 25.09.2017 йилдаги “Сув объектларини муҳофаза қилиш тизимини янада такомиллаштириш чора-тадбирлари тўғрисида”ги ПҚ-3286-сонли Қарори ижросини тўлиқ ва сўзсиз таъминлаш юзасидан Жиззах вилоят Экология бошқармасида ҳам муайян ишлар амалга оширилиб келинмоқда. (далее…)\nБугуннинг долзарб мавзуси: Сайлов ва оммавий ахборот воситалари\nИслоҳотлар самараси ўлароқ мамлакатимизда очиқлик ва ошкоралик, сўз, матбуот, фикр эркинлиги ҳаётимиз мезонига айланди. Кейинги пайтда мамлакатимиз ОАВда кескин жонланиш бўлди. Уларда соғлом танқидий руҳ кучайиб, юртдошларимиз ўз фикрларини очиқ-ошкора, дадил айтаётганлиги эътиборга лойиқ. (далее…)


Жанжалда қатнашган мигрантларнинг Россияга киришини умрбод тақиқлаш таклиф қилинди - 11.08.2021, Sputnik Ўзбекистон\nБу таклифни Россия Давлат думаси вице-спикери Пётр Толстой билдирди. 11.08.2021, Sputnik Ўзбекистон\nТОШКЕНТ, 11 авг — Sputnik. Россия ҳудудида оммавий муштлашувларда иштирок этган мигрантларнинг мамлакатга киришини умрбод тақиқлаш керак. Бу ҳақда Россия Давлат думаси вице-спикери Пётр Толстой “Вести FM” радиоси эфирида маълум қилди.У шу тариқа Россия давлат ичида хорижликлар анклави шаклланишининг олдини олган бўлишини таъкидлади.Толстой Россия шу билан бирга умумий совет тарихига эга мамлакатлар билан қардошлик муносабатларини ривожлантириш тарафдори эканини қўшимча қилди. Мигрантлар Россияда ўрнатилган қонун-қоидаларга риоя қилишлари зарур.Аввалроқ оммавий муштлашувларда иштирок этган юздан зиёд хорижликлар Россиядан чиқариб юборилиши маълум бўлган эди. Улар мамлакатга фақат 40 йилдан сўнг қайта олишади.\n18:37 11.08.2021 (янгиланди: 20:22 11.08.2021)\nБу таклифни Россия Давлат думаси вице-спикери Пётр Толстой билдирди.\nТОШКЕНТ, 11 авг — Sputnik. Россия ҳудудида оммавий муштлашувларда иштирок этган мигрантларнинг мамлакатга киришини умрбод тақиқлаш керак. Бу ҳақда Россия Давлат думаси вице-спикери Пётр Толстой “Вести FM” радиоси эфирида маълум қилди.\n“Жанжалашишдими – эртаси куни самолётга ўтқазиб, уйига жўнатиш керак. Боз устига бундай кишиларни Россияга киришини умрбод тақиқланган ҳолда чиқариб юбориш керак”, - дейди Толстой.\nУ шу тариқа Россия давлат ичида хорижликлар анклави шаклланишининг олдини олган бўлишини таъкидлади.\nТолстой Россия шу билан бирга умумий совет тарихига эга мамлакатлар билан қардошлик муносабатларини ривожлантириш тарафдори эканини қўшимча қилди. Мигрантлар Россияда ўрнатилган қонун-қоидаларга риоя қилишлари зарур.\nАввалроқ оммавий муштлашувларда иштирок этган юздан зиёд хорижликлар Россиядан чиқариб юборилиши маълум бўлган эди. Улар мамлакатга фақат 40 йилдан сўнг қайта олишади.


Нақддан воз кечиш: мамлакатлар пул босиб чиқаришни тўхтатмоқда Uzcard\nНақддан воз кечиш: мамлакатлар пул босиб чиқаришни тўхтатмоқда\nАсосан Скандинавия мамлакатларида жадаллик билан нақддан воз кечилмоқда. Bloomberg нашри маълумотларига кўра, Дания марказий банки пул банкноталарини босиб чиқаришни тўхтатган ва декабрь ойи якунига қадар ўзининг сўнгги зарбхонасини ёпишни мўлжалламоқда. Нақдни муомаладан тўхтатишни фақатгина Дания эмас, шунингдек, Швеция ва Норвегия ҳам истайди ва бу борада ҳаракатларни бошлаган. Европа марказий банки, Венесуэла ва Ҳиндистон ҳам муомаладан нақднинг ҳажмини камайтиришга интилмоқда. Бу, айниқса, фирибгарлар кўп фойдаланадиган юқори номиналдаги банкноталарга тегишлидир.\nЭслатиб ўтамиз, 2016 йилнинг 9 ноябрида Ҳиндистон ҳукумати 500 ва 1,000 номиналли рупий купюраларини муомаладан чиқарди. Мазкур ташаббус солиқларни тўлашдан бош тортиш ҳолатларига қарши курашиш ва “қора бозор”ни бартараф этиш мақсадларига қаратилган эди.\nМамлакат бош вазири Нарендра Модининг йил якунига қадар 500 ва 1,000 номиналли рупийларни банкларга топшириш ҳақидаги баёноти аҳолини қўққисдан гангитиб қўйди ва уларнинг 40 фоизи учун ҳақиқий синовга айланди. Чунки, уларнинг банкинг хизматидан фойдаланиш имконияти мавжуд эмас.\nМуомаладан чиқариладиган купюралар Ҳиндистондаги барча купюраларнинг 86 фоизини ташкил қилади.\nАксарият мамлакатлар доимий равишда нақд пулсиз ҳисоб-китобларга ўтиб бормоқда. Бироқ cashless-пойганинг (нақд пулни муомаладан чиқаришга қаратилган пойга) шубҳасиз етакчилари Скандинавия мамлакатларидир. Bloomberg нашрининг қайд этишича, Дания ва Швеция – муомалада нақд пулларнинг ҳиссаси энг паст даражада бўлган мамлакатлардир.\nНақддан воз кечишнинг асосий сабаблари:\n– фирибгарликка қарши кураш;\n– тўловларга хизмат кўрсатиш жараёнидаги чиқимларни қисқартириш;\n– мерчантларнинг нақд пулсиз ҳисоб-китобларга ўтишга хоҳиш билдириши.


Гулчеҳра Эшонқулова мухлислари саволларига жавоб берди - Darakchi\nГулчеҳра Эшонқулова мухлислари саволларига жавоб берди\nШОУ-БИЗНЕС 29.07.2018, 18:59\nГулчеҳра Эшонқулова Instagram орқали мухлисларидан келган саволларга жавоб берди, деб ёзмоқда Кунутун нашри.\nБугунги кунда Америка Қўшма Штатларида истиқомат қилаётган актриса санъатдан бироз четлашган бўлса-да, унинг ҳаёти ва ижодига бўлган қизиқиш сўнгани йўқ.\nАйни пайтда Гулчеҳра Эшонқулова 2 фарзандни тарбияламоқда.\nМухлис саволи: Агар Голливуддан сизга таклиф бўлса, қайси фильмда ва қайси актёр билан рол ижро этишни хоҳлар эдингиз?\nАктриса жавоби: Режиссёр Баҳодир Йўлдошевнинг фильмида, турмуш ўртоғим билан.\nМухлис саволи: Тўйларда бошловчилик қиласизми (Бруклинда) ?\nАктриса жавоби: Таклифларга биноан яқин орада ниятимиз бор.


Уруғлик пахта хом ашёси ва бошоқли дон экинлари эгаллаган ер - танлов асосида | NORMA.UZ\nВазирлар Маҳкамаси 12.10.2021 йилдаги “Қишлоқ хўжалиги экинлари уруғчилигига оид айрим норматив-ҳуқуқий ҳужжатларни тасдиқлаш тўғрисида”ги 641-сон қарорни қабул қилди.\nҲужжат билан Оригинал, элита ва кейинги авлодларга мансуб уруғлик пахта хомашёси ва бошоқли дон экинларини етиштириш ҳуқуқига эга бўлиш учун фермер хўжаликлари ва бошқа қишлоқ хўжалиги ташкилотлари ўртасида танлов ўтказиш тартиби тўғрисидаги низом тасдиқланди. У қуйидаги тартибларни назарда тутади:\nуруғлик пахта хомашёси ва бошоқли дон экинларини етиштириш бўйича танлов эълон қилиш;\nфермер хўжаликлари ва бошқа қишлоқ хўжалиги ташкилотларидан танловда иштирок этиш ва талабгорлар тўғрисидаги маълумотларни тўплаш, танлов ўтказиш;\nуруғлик пахта хом ашёси ва бошоқли дон экинларини етиштириш ҳуқуқини тақдим этиш тартиби.\nТанлов ўтказиш учун аризалар ҳар йили қуйидаги муддатларда қабул қилинади:\nуруғлик пахта хом ашёси етиштириш учун - 15 январдан 5 февралга қадар;\nбошоқли дон экинларини етиштириш учун - 15 июлдан 5 августга қадар.\nУруғлик етиштирувчи корхоналар танловда иштирок этиш учун туман ишчи гуруҳига бевосита, почта орқали ёки электрон шаклда ариза билан мурожаат қилади. Танлов ариза тўлдирилган кундан эътиборан 10 иш куни давомида ўтказилади. Ишчи гуруҳи уруғлик етиштирувчи хўжаликларнинг имкониятларини ўрганади ва уларни рейтинг шкаласи асосида баҳолайди. Энг юқори балл тўплаган уруғлик етиштирувчи хўжаликлар танлов ғолиби деб топилади.\nҚабул қилинган қарор билан қуйидаги тартиблар тўғрисидаги низомлар ҳам тасдиқланди:\nуруғлик учун етиштирилган бошоқли доннинг навларига устама ҳақ тўлаш тартиби тўғрисидаги низом;\nуруғлик учун экилган майдонларда қишлоқ хўжалиги экинларини апробация қилиш тартиби тўғрисидаги низом.\nҲужжат билан уруғлик пахта хом ашёсини қабул қилиш, сақлаш, дастлабки қайта ишлаш, уруғлик чигит тайёрлаш, тарқатиш ва сифатини назорат қилиш бўйича чоралар белгиланди.\nТошкент шаҳрида суғориладиган ерлардан фойдаланиш мақбуллаштирилади


БМТ Хафвсизлик Кенгаши томонидан Ироқ бўйича резолюция лойиҳасининг қабул қилиниши, Ироқда ҳарбий кучлар сонининг ортишига олиб келмаса керак, деб ҳисоблайди АҚШ Давлат Котиби Колин Пауэлл.\n08 март 2021, Тошкент вақти: 02:20\nАҚШ пайшанба куни қабул қилинган резолюцияни ўзининг дипломатик ютуғи, деб ҳисобламоқда.\nМаълумки, аввал Россия, Германия ва Франция АҚШ ишлаб чиққан резолюция лойиҳасига ўзгартишлар киритилишини таклиф этганди.\nАммо бу мамлакатлар резолюцияга овоз беришига қарамасдан, ўз позициясида қолди. Россия, Франция ва Германия Ироқни қайта тиклашга қўшинларини юбориш ҳамда молиявий ëрдам кўрсатишга қаратилган режаларини бекор қилдилар.\nАҚШ Давлат Котиби Колин Пауэлнинг фикрича, мазуррезолюция Ироқдаги қўшинларнинг кўпайишига сабаб бўлмайди.\n- Ироққа қўшин жўнатиши мумкин бўлган мамлакатлар сизга маълум. Бу мамлакатларнинг айримлари қўшимча БМТ резолюцияси қабул қилиниши ва Ироққа қўшинлар юборишда ëрдам берилишини сўраган эдилар. Аммо, мен айни дамда Ироққа қанча ҳарбий кераклиги ҳақида бирон бир рақам келтира олмайман, - деди Колин Пауэлл.\nРезолюцияда БМТнинг Ироқдаги ваколатлари доираси кенгайиши белгиланган, аммо минтақадаги ҳарбийларни бошқариш АҚШ зиммасида қолади.


Жаҳон мамлакатлари ривожланганлик рейтингида Ўзбекистон Россияни ортда қолдирди - Иқтисодиёт - PressNews.uz\nБош Саҳифа / Иқтисодиёт / Жаҳон мамлакатлари ривожланганлик рейтингида Ўзбекистон Россияни ортда қолдирди\nЖаҳон мамлакатлари ривожланганлик рейтингида Ўзбекистон Россияни ортда қолдирди\nҚўшилди: 04 ноябр 2014 11:50\nБуюк Британиянинг Legatum Institute тадқиқот маркази томонидан жаҳон мамлакатлари ривожланганлик рейтинги чоп этилди. Бу ҳақда Daryo.uz хабар бермоқда.\nРейтингида биринчи ўринни кетма-кет олтинчи йил Норвегия эгаллаган. Кейинги поғоналарда Швейцария, Янги Зеландия, Дания, Канада, Швеция, Австралия,Финландия, Нидерландия ва АҚШ каби давлатлар бормоқда.\nЭътиборлиси, Ўзбекистон ушбу рейтингда 57-поғонани эгаллаб турибди. Бу рейтинг эълон қилина бошланган 2009 йилдан бери Ўзбекистоннинг энг юқори кўрсаткичидир. Бунгача Ўзбекистон 2009 йилда 65, 2010 йилда 76, 2011−2012 йилларда 64 ва 2013 йилда 63-ўринда кўрсатилган.\nМДҲ мамлакатларидан Қозоғистон 55, Украина 63, Россия 68, Қирғизистон 74, Озарбайжон 79, Тожикистон 94-ўринларда кўрсатилган. Рейтингнинг сўнгги поғоналарида Гаити, Того, Афғонистон, Яман, Бурунди, Конго Демократик Республикаси, Чад ва Марказий Африка Республикаси бормоқда.\nКўплаб ривожланган мамлакатлар вакиллари томонидан юқори баҳоланган ушбу рейтинг давлатларнинг макроиқтисодий кўрсаткичлари, ялпи ички маҳсулот миқдори, шунингдек, мамлакат ривожланишига ҳисса қўшадиган алоҳида омиллар каби 89 та турли йўналиш таҳлили асосида тузилади.\nИқтисодиёт, тадбиркорлик, бошқарув, таълим, соғлиқни сақлаш, хавфсизлик, шахс эркинлиги ва ижтимоий капитал бўйича алоҳида рейтинглар ҳам тузилган. 2014 йилги рейтингдан жами 142 давлат ўрин олган.


«Роспотребнадзор»нинг клиник ва таҳлилий ишлар бўйича директор ўринбосари Наталья Пшеничная маймунчечак ҳаво-томчи орқали юқишини, аммо инфекцияни юқтириш учун уч соатдан кўпроқ яқин алоқа қилиш кераклигини тушунтирди. Бу ҳақда «Известия» хабар берди.\nМутахассиснинг сўзларига кўра, маймунчечакнинг эпидемияга ёки пандемияга айланиши учун ҳеч қандай шарт-шароит йўқ. Бундан ташқари, маймунчечак билан касалланган беморларнинг сони камайиб бормоқда, бу эса касалликнинг локализациясини ва вирус тарқалишининг секинлашаётганини билдиради.\nИнфекцияни юқтирган одам билан алоқа қилиш орқали ҳам касалликка чалинишнинг олдини олиш мумкин. Бунинг учун зарур санитария чораларига (қўл гигиенаси, керак бўлганда шахсий ҳимоя воситаларидан фойдаланиш ва иложи бўлса, ижтимоий масофа сақлаш) риоя қилиш керак.\n«Узоқ муддатли инкубация даври, алоқа ёки ҳаво орқали юқиш йўли уч соатдан ортиқ вақтдагини амалга ошади. Касал одам билан камида 1 метрлик масофа инфекцияни назорат қилиш мумкинлигидан далолат беради», — деган Пшеничная.


Бош саҳифа / IT / Компьютерлар Х.Сулаймонова номидаги Республика с...\nЗеро, тараққиёт янги марраларни забт этгани сари жиноятчиликнинг янги турлари ҳам пайдо бўлмоқда. Масалан, кибержиноятчиликни очиш учун суд-экспертлар энг сўнгги русумдаги компьютер техникаси ва дастурий маҳсулотларга эга бўлиши шарт.\nБу масалага Президентимиз Шавкат Мирзиёевнинг 2017 йил 8 февралдаги “Қонун ҳужжатларини тарқатиш тизимини тубдан такомиллаштириш чора-тадбирлари тўғрисида”ги қарорида алоҳида эътибор қаратилган. Шу мақсадда Вазирлар Маҳкамасининг 2017 йил 13 апрелдаги «Ўзбекистон Республикаси Адлия вазирлиги ҳузуридаги Х.Сулаймонова номидаги Республика суд экспертизаси маркази фаолиятини янада такомиллаштириш ҳамда суд экспертларининг малакасини ошириш тизимини ташкил қилиш тўғрисида»ги қарори қабул қилинди.\nМазкур ҳужжатлар ижроси доирасида айни пайтда компьютер экспертизасини амалиётга жорий этиш устида иш олиб борилмоқда. Бу компьютерлар ёрдамида қилинган жиноятларни фош этишда муҳим ўрин тутади.\nПойтахтимизда “Суд экспертизаси фаолиятида ахборот технологияларини қўллашнинг аҳамияти” мавзуида ташкил этилган илмий-амалий конференцияда шу ҳақда сўз юритилди.\nЎзбекистон Республикаси Адлия вазирининг ўринбосари А.Тошқулов, Х.Сулаймонова номидаги Республика суд экспертизаси маркази директори У.Узоқов ва бошқалар мамлакатимиз суд-ҳуқуқ тизимида амалга оширилаётган изчил ислоҳотлар жараёнида суд экспертизасини ривожлантиришга алоҳида эътибор қаратилаётганини таъкидлади. Ушбу соҳанинг замонавий техник база, юқори аниқликдаги таҳлил воситалари билан жиҳозланиши адолат қарор топишида муҳим ўрин тутади. Шу мақсадда суд экспертизаси марказининг янги биноси бунёд этилди ва замонавий ахборот-коммуникация технологиялари билан таъминланган ҳолда ишга туширилади.\nЎзбекистонда фан ва техниканинг изчил тараққиётига мос равишда суд экспертизасининг ҳам барқарор ривожланиши кузатилмоқда. Республика суд экспертиза марказида Одам ДНКси суд биологик экспертизаси ҳамда Материаллар, ашёлар ва буюмлар криминалистик экспертизаси каби лабораториялар самарали фаолият юритмоқда. Уларнинг халқаро илмий-техник талабларга мослигини таъминлаган ҳолда халқаро аккредитациядан ўтказиш устида иш олиб борилмоқда.\nСуд экспертиза марказида 44 турдаги экспертиза амалга оширилади. Улардан олтитаси кейинги беш йилда амалиётга жорий этилган. Жумладан, суд-сиёсатшунослик лингвистика экспертизаси давлат сиёсатини турли хуружлардан ҳимоялашга хизмат қилади. Ташқи савдо фаолиятининг суд-иқтисодий экспертизаси иқтисодиётни ҳимоялашга қаратилган. Суд-автомобиль йўллари экспертизаси йўлларда содир бўлган турли нохуш ҳолатларда шу йўлнинг талабга жавоб бермагани ва бунда масъул шахсларнинг жавобгарлигини аниқлаштиришда кўмаклашади. Кўчмас мулк объектларининг қиёсий ёндашув усулидан фойдаланган ҳолда қийматини аниқлаш экспертизаси кўчмас мулк билан боғлиқ низоларда адолатли ечим топилишига ёрдам беради. Суд-филология эспертизаси орқали кўчирмакашликка чек қўйиш мумкин. Суд-экология экспертизаси атроф-муҳит ҳимоясида муҳим ўрин тутади.\nАлоқа, ахборотлаштириш ва телекоммуникация технологиялари соҳасида назорат бўйича давлат инспекцияси, Ички ишлар вазирлигининг Эксперт-криминалистика бош маркази, Соғлиқни сақлаш вазирлигининг Суд-тиббий экспертиза Бош бюроси, Тошкент давлат юридик университети, Муҳаммад ал-Хоразмий номидаги Тошкент ахборот технологиялари университети ва бошқа идоралар вакиллари, соҳа мутахассислари иштирок этган тадбирда суд-тиббий экспертиза бош бюросида амалга оширилаётган ишлар, тергов органлари ва экспертиза муассасалари идоралараро фаолиятини электрон-ахборот таҳлилий коммуникация технологиялари асосида такомиллаштириш, криминалистикада фототасвир ва видеотасвирга рақамли ишлов бериш, суд экспертиза фаолиятига компьютер техникаси ва технологияларни татбиқ этиш истиқболларига оид маърузалар тингланди.


DataLife Engine > Версия для печати > МЕҲР ҚОЛУР, МУҲАББАТ ҚОЛУР\nDataLife Engine > Жамият > МЕҲР ҚОЛУР, МУҲАББАТ ҚОЛУР\n5-12-2018, 16:37. Разместил: User Жиззах шаҳридаги «Яккасарой» тантаналар мажмуасида 3 декабарь—Халқаро ногиронлар кунига бағишланган тадбир бўлиб ўтди. Вилоят ҳокимлиги, Ўзбекистон Ногиронлар жамияти вилоят бўлими бошқаруви ҳамда бир қатор ҳамкор ташкилотлар томонидан уюштирилган анжуманга 400 нафардан зиёд ҳамюртларимиз таклиф этилди.\nМеҳр-мурувват тадбирида ногиронларни ижтимоий жиҳатдан ҳимоялаш, уларни қўллаб-қувватлаш борасида вилоятимизда амалга оширилаётган кенг кўламли ишлар хусусида сўз борди. Вилоятимизда истиқомат қилаётган 24116 нафар ногиронларнинг турмуш шаротларини яхшилаш, уларни фойдали меҳнатга жалб этиш, уй-жойга бўлган эҳтиёжини қондириш борасида тизимли тадбирлар амалга оширилаяпти.\nТадбир давомида 16 нафар ногиронларга аравачалар, бир қатор тадбир эҳтиёжманд иштирокчиларгахомийларнинг совғалари топширилди. Шу куни ногиронлар жамиятининг Шароф Рашидов тумани бўлимининг раиси Тошбуви Баҳодировага иккинчи даражали, жамият аъзоси Юсуф Бегматовгабиринчи даражали «Меҳнат фахрийси» кўрак нишони топширилди.\nБир пиёла чой устида уюштирилган анжуманга санъаткорларнинг куй-қўшиқлари ўзгача шукуҳ бағишлади. Тадбирда вилоят ҳокимининг ўринбосарлари Э.Исматов, Н.Мухторовалар иштирок этишди.


ЁШЛАРНИНГ БАНДЛИГИНИ ТАЪМИНЛАЙДИГАН ЯНГИЧА ТИЗИМ ЯРАТМОҚЧИМИЗ – Элликқалъа тумани ҳокимлиги\nЁШЛАРНИНГ БАНДЛИГИНИ ТАЪМИНЛАЙДИГАН ЯНГИЧА ТИЗИМ ЯРАТМОҚЧИМИЗ\n29.01.2021 18:42:09 536 Баспаға шығарыў\nПрезидентимиз томонидан ёшлар бандлигини таъминлаш ва бўш вақтларини мазмунли ташкил этиш чора-тадбирларига бағишланган видеоселекторда белгиланган вазифалар жорий – “Ёшларни қўллаб-қувватлаш ва аҳоли саломатлигини мустаҳкамлаш йили”да амалга оширишимиз лозим бўлган кенг кўламли ишларимизнинг махсус йўриқномаси, ҳаракатлар дастури бўлди, десак муболаға бўлмайди.\nЙиғилишда ёшлар билан манзилли ва тизимли ишлаш бўйича аниқ вазифалар белгилаб берилди. Бу борадаги масалаларни тизимли ҳал этиш мақсадида Элликқалъа туманида иқтисодий комплекс ва тижорат банклари ходимларидан иборат ишчи гуруҳларини ташкил қилиб, устувор вазифаларимизни белгилаб олдик. Тумандаги 36 та овул ва маҳаллалардаги ўғил-қизларнинг таклифларини “маҳаллабай” ўрганишни бошладик.\nҲозирги кунда туманмизда 18-30 ёшгача бўлган ёшлар сони 34,1 мингдан зиёд. Бу – туман аҳолисининг 21,2 фоизини ташкил этади. Мазкур ёшларни ишчи гуруҳ томонидан ўрганишлар натижасида 3826 нафар ёшлари “Ёшлар дафтари”га киритилди.\nЎтган 2020 йилда “Ёшлар давлат дастури” асосида 6 та лойиҳага 3 миллиард 474 миллион сўмлик кедит маблағлари ажратилди ҳамда 325 нафар ёшларнинг бандлиги таъминланди.\nТуманда хизматлар соҳасида сервис шахобчаларини кўпайтириш, янги замонавий хизмат турларини кенгайтириш мақсадида 2021-2025 йилларда туманда 400 та лойиҳа амалга ошириш белгилаб олинди. Бунда, ёшлар бандлигини таъминлашга алоҳида эътибор қаратилди.\nПрезидентимиз таъкидлаганидек, энг катта заҳиралармиздан бири деҳқончилик қилиш учун ер ажратишдир. Ўтган 2020 йилда “Ҳар бир ёшга – бир гектар” лойиҳаси доирасида 133 нафар ёшларга 133 гектар ер майдонлари ажратилди. Жорий 2021 йилда “Ёшлар дафтари”га киритилган 250 нафар ёшларга 250 гектар ер ажратилиши режалаштирилмоқда.\nШунингдек, олис ҳудудлар ва сув бориши қийин бўлган ҳудудларда қудуқлар қазиб, захира ерларни ёшларга фойдаланиш учун бериш, томорқада лимончилик, паррандачилик, қуёнчилик, асаларичилик каби тармоқлар билан шуғулланиши учун кредитлар ажратиш юзасидан лойиҳалар шакллантирилмоқда.\nТуманда “Ёшлар кичик саноат зонаси” ташкил этиш бўйича ишлар бошлаб юборилди. Кичик саноат зонасида 20 та лойиҳа доирасида 300 дан ортиқ янги иш ўрнларини яратиш режа қилинмоқда. Бунда албатта ёшларнинг бандлигини таъминлаш устувор вазифа сифатида қаралади.\nЖорий йилда соғлом турмуш тарзини кенг тарғиб этиш ҳамда туманда спорт билан шуғулланувчи аҳоли сонини 19 фоиздан 25 фоизга ошириш мўлжалланган. Бу натижага эришиш учун тумандаги маҳаллаларда 21 та “Workout” мажмуаси ҳамда Бўстон шаҳрининг марказий кўчасида 3-5 км узунликда “Саломатлик йўлакчалари” қурилади. Шунингдек, корхона, ташкилот ва умутаълим мактабларда 35 дан ортиқ спорт тўгараклари ташкил қилинади.\nҲозирги ёшларнинг замонавий технологияларга бўлган қизиқиши кундан-кун ортиб бормоқда. Шу боисдан тумандаги ёш йигит-қизларнинг дастурлаш ва ахборот технологиялари соҳасида замонавий технологияларни ўқитиш мақсадида 2020 йилда IT- ўқув маркази ташкил қилинди. Бугунги кунда мазкур марказда 30 ортиқ ёшлар ахборот технологиялари соҳасини пухта ўрганмоқда.\nЙиғилишда таъкидланганидек, ёшлар бандлигини таъминлаш омилларидан бири уларни талаб этилаётган касб бўйича ихтисослаштиришдир. Давлатимиз раҳбари томонидан шу пайтгача ишсиз аҳоли ва бўш иш ўринлари ўзаро уйғунликда кўриб чиқилмагани танқид қилинди.\nШундан келиб чиқиб, туманимизда 2020 йил ўз фаолиятини бошлаган “Касбга ўқитиш маркази”да ишсиз ёшларни айнан талаб қилинадиган касбларга ўқитишга алоҳида эътибор қаратмоқчимиз. Ҳозирги кунда ушбу марказда 283 нафар тумандаги ишсиз ёшлар ва аёллар касб-ҳунарга ўқитилмоқда. Битирувчиларни ишга жойлаштириш ва ўз тадбиркорлик фаолиятини бошлашлари учун банк томонидан имтиёзли кредитлар ажратилиш, бир сўз билан айтганда ишсиз ёшларнинг бандлигини таъминлайдиган янгича тизимни яратмоқчимиз.\nЭлликқалъа тумани ҳокимининг молия-иқтисодиёт ва камбағалликни қисқартириш масалалари бўйича биринчи ўринбосари, иқтисодий тараққиёт ва камбағалликни қисқартириш бўлими бошлиғи


Халқимиз дастурхонидан бодом, хандон писта, ёнғоқ, туршак, майиз каби ноз-неъматлар аримайди. Ушбу қуруқ мевалар дастурхон зийнатигина эмас, балки инсон саломатлигининг қалқонидир. Айниқса, бодомнинг турган-битгани — кони фойда.\nУ ички аъзоларни тозалаш, кўзни равшанлаштириш, томоқни юмшатиш хусусиятларига эга. Шакар билан бирга истеъмол қилинса, зиқнафас, зотилжам ҳамда қон қусишга наф бериши билан бирга, танадаги синган аъзолар ва яраларнинг тез битишига кўмаклашади.\nБодомли мураббо буйрак фаолиятини яхшиласа, унинг қариқиз ўсимлигининг илдизига қўшиб дамланган ҳолда бошга суртилган ёғи соч тўкилишини камайтиради. Ширин бодом мойи ёки мағзи обдан эзилиб сувга аралаштирилса, бодом “сути” ҳосил бўлади. У пешоб ҳайдовчи беозор омил ҳисобланади.\nХалқ табобатида дармонсизлик, нафас қисиши, бош айланиши ва қуруқ йўталга қарши қанд билан аралаштирилган бодом мағзи тавсия этилади. Аччиқ бодомнинг мусаллас билан қўшилгани эшакемини даволашда, асал билан аралашмаси эса тошма яраларга малҳам бўлади. Бодомнинг сирка билан омихта қилингани замбуруғли касалликларга қарши восита сифатида қўлланилади.\nБодом мойи болаларда сурги сифатида фойдаланилади. Қизамиқ чиққан гўдакларга бодом меваси пўчоғининг қайнатмасини ичириш фойдалидир. Маълумотларга қараганда, бодом уни қанд касаллиги, болалардаги тутқаноқ ва ошқозон касаллигини даволашда муҳим парҳез воситалардан бири саналади. Аччиқ бодом мойи эса қулоқ оғриғининг олдини олади.\nЗамонавий тиббиётда чучук бодом мағзидан тайёрланадиган эмульсия меъда-ичак оғриқларини қолдириш учун ишлатилади. Кўриниб турибдики, бодомнинг хислатлари жуда кўп. Уни мунтазам истеъмол қилиб юрган кишининг иммунитети ошади, турли касалликлардан фориғ бўлади.


Uzbek سورة النساء الأية 12\n(12) Сизларга хотинларингиз қолдирган нарсанинг–агар уларнинг боласи бўлмаса–ярми тегади. Агар уларнинг боласи бўлса, сизга улар қолдирган нарсанинг чораги тегади. Улар қилган васиятни ёки қарзларини адо этгандан сўнг. Уларга сиз қолдирган нарсанинг–агар болангиз бўлмаса–чораги тегади. Агар болангиз бўлса, уларга сиз қолдирган нарсанинг саккиздан бири тегади. Сиз қилган васиятни ёки қарзингизни адо этгандан сўнг. Агар бир эркак ёки аёл калола ҳолида мерос қолдирса, унинг биродари ёки синглиси бўлса, улардан ҳар бирига олтидан бир тегур. Агар улар бундан кўп бўлсалар, учдан бирига шерикдирлар. Зарар қилмайдиган васиятни ёки қарзни адо этгандан сўнг. Булар Аллоҳнинг васиятидир. Ва Аллоҳ билувчи ҳамда ҳалийм зотдир. (Агар бефарзанд эр ўлиб, ортидан хотини қолса, мероснинг чорагини олади. Аммо ўлган эрнинг ўғилми, қизми, ўзми-ўгайми, яъни, бошқа хотиниданми, кўпми, озми фарзанди бўлса, хотинга мероснинг саккиздан бири тегади. Бу ҳам васиятни ёки олинган қарзни адо этгандан кейин бўладиган тақсим. Меросхўр хотин битта бўлса, мазкур чорак ёки саккиздан бир улушни ўзи олади. Агар иккита, учта ёки тўртта бўлсалар, ўша чорак ёки саккиздан бирда шерик бўладилар. Ояти каримадаги: «Агар бир эркак ёки аёл калола ҳолида мерос қолдирса», жумласини, хусусан, «калола» сўзини бир оз шарҳлашга тўғри келади. Бу ҳақда уламоларимиз ҳам анча баҳс юритганлар. Бизнинг тилимизда «калола» сўзининг маъносини айнан ифода этадиган ибора йўқ. Шунингдек, араб тилида ҳам бу сўзнинг муродифи йўқ. Ҳазрати Абу Бакр Сиддиқ розийаллоҳу анҳудан одамлар «калола» ҳақида сўрашганида: «У тўғрисида ўз фикримни айтаман, тўғри бўлса, Аллоҳдан, хато бўлса, мендан ва шайтондан, яъни, Аллоҳнинг ва Унинг Расулининг бунга алоқалари йўқ. Калола–зурриёти ва аждоди йўқ одамдир», дедилар. Яъни, ўлган пайтида бола-чақаси, набира-чеваралари ҳам, ота-онаси, бобо-момоси ҳам йўқ бўлган одам, демакдир. Ҳазрати Умар (р. а.) ҳам ўз халифалик вақтларида: «Абу Бакрнинг фикрига хилоф қилишдан уяламан», деганлар. Тўрт маҳзаб соҳиблари ҳам, аввал ўтган, кейин келган уламолар ҳам шу фикрга қўшилганлар.)\n(13) Ана ўшалар, Аллоҳнинг чегараларидир. Ким Аллоҳга ва Унинг Расулига итоат этса, уни остидан анҳорлар оқиб турган жаннатга абадий қолиш учун киритадир. Бу эса, улкан ютуқдир.\n(14) Ким Аллоҳга ва Унинг Расулига исён қилса ва Унинг чегарасидан тажовуз қилса, уни абадий қолиш учун дўзахга киритадир. Ва унга хорловчи азоб бордир. (Демак, бу дунёда фақат Аллоҳга ва Унинг Расулигагина итоат қилиб яшаш лозим. Бу итоат шариатга амал қилиш билан бўлади. Аллоҳга бўйсуниб, у кўрсатган дастурга амал қилиб яшаш иймонда, Исломда, диндорликда яшаш демакдир. Аллоҳнинг итоатидан чиқиб, бошқага итоат қилиш, унинг дастурини қўйиб, бошқанинг дастурига амал қилиш ширк, куфр ва жаҳаннамдир.)


07:43 / 17.03.2019 | Yashnar | 1215\nАссалому алайкум! 1-1,5 ёшгача кийиладиган қишки қалин кийимни фарзандим учун қайнона ва қайнотам совға қилишган эди. 2 та фарзандим кийган бу кийимни. Ҳозирда улар балоғатга етишмаган. Кийим енгидей турибти. Аёлим эски кийимларга қўшиб уларни ҳам уйимизга келган эски туски сотиб оладиган аёлларга сотиб юборди. Аёлимга “Мен фақат ўзимни кийимимга розиман қолгани мени мулкиммас, сотмоқчи бўлсанг ўзин биласан, сотмаганинг яхши” дедим. Шундаям арзимаган пулга сотди. Энди иккиланяпти бу пул ҳалолмикин деб. Аслида пулга муҳтожликдан эмас, кийим жойни эгаллаб ётганидан сотиб юборилди. 1) Бу пул аёлимга ҳалолми? 2) Фарзанд учун бирор нарса олиб берилса бу унинг мулкига айланадими? 3) Агар мулкига айланса, балоғатга етмаган фарзанднинг мулкини сотиб, ота-она ўзининг эҳтиёжларига ишлатса бўладими? 4) Агар ўзимизнинг эҳтиёжларимизга ишлатиш мумкин бўлмаса, фарзандимни ўзига ишлатсак бўладими?\n- Ва алайкум ассалом! Ўша пулни болаларингизга сарфланг. Ёш болаларнинг мулки уларга кераксиз бўлиб қолган ўринларда бошқасига алмаштириш, сотиб пулини болаларнинг ўзларига сарфлаш мумкин. Валлоҳу аълам!\nТалоқдан сўнг эр-хотин бир уйда яшаши мумкинми?\nАкциядорлик ва Форeх хакида\nМенинг касбим арҳитекторлик


«Ўзгидромет» 24−25 апрел кунлари айрим ҳудудларда сел келиши хавфидан огоҳлантирди\n«Ўзгидромет» дам олиш кунлари қандай об-ҳаво кузатилишини маълум қилди.\n24-25 апрел кунлари Ўзбекистоннинг тоғ ва тоғ олди ҳудудларида сел келиш хавфи бор. Бу ҳақда «Ўзгидромет»нинг ҳафтанинг охирги кунлари учун прогнозларида маълум қилинди.\n«Эртага Ўзбекистоннинг катта қисмида қуруқ ва илиқ об-ҳаво сақланиб туради. Фақат Қорақалпоғистонда, Хоразм вилоятида ва чўл ҳудудларда баъзи жойларда Волга бўйи ҳудудларидан нам ва нисбатан салқин ҳаво кириб келиши ҳисобига қисқа муддатли ёмғир ёғади.\nЯкшанба куни нам ҳаво массаси Ўзбекистоннинг барча ҳудудларини қамраб олади. Кўпчилик вилоятларда ёмғир ёғади, момақалдироқ бўлиши мумкин. Тошкент, Самарқанд, Жиззах, Сирдарё вилоятларида ва Фарғона водийси вилоятларида баъзи жойларда ёмғир кучли бўлади. Ҳаво ҳарорати бироз пасаяди ва кундузи 20-25 даражадан юқори бўлмайди. Республика бўйича баъзи жойларда шамол 17-22 м/с.гача кучайиши кузатилади.\n25 апрел куни ҳам Ўзбекистоннинг марказий ва шарқий ҳудудларида ёмғир ёғиши сақланиб туради. 24-25 апрел кунларида тоғ олди ва тоғли ҳудудларда сел келиши хавфи мавжуд», дейилади хабарда.\n20 апрель куни Ўзбекистоннинг айрим ҳудудларида кучли ёғингарчилик натижасида сел оқимлари ва тошқин сувлари юзага келгани тўғрисида хабар берилганди. Жиззах вилояти прокуратурасининг маълум қилишича, вилоятнинг Фориш туманида юз берган сел оқибатида 5 киши вафот этган. ФВВнинг Гидрометеорология хизмати марказига таяниб маълум қилишича, 20 апрель куни Самарқанд ва Жиззах вилоятларида 1,5 соат ёғиб ўтган ёмғир бир ойлик ёғингарчилик миқдорини ташкил этган.\nСел хавфи бўлганда зарур ҳаракатлар бўйича тавсиялар:\nСел оқимларидан фақат қочиб қутилиш мумкин. Сел хавфи тўғрисида ҳабар эшитгандан сўнг дарҳол хавфсиз жойга кўчиш ҳаракатларини қилиш керак. Сел оқимининг тез фурсатда шаклланиши, унинг тезлигини ҳисобга олган ҳолда, хабар тарқатиш ва муҳофаза тадбирларини бажариш учун вақт жуда чегараланганини (бир неча дақиқадан 10-20 дақиқагача бўлиши мумкин) доимо ёдда тутиш лозим;\nсел оқимидан халос бўлишнинг иложи бўлмаса, баландроқ тепалик устига, дарахтга ёки бирор баланд мосламалар устига чиқиш керак. Одатда сел 3-5 соат давом этиши мумкин;\nсел оқими ўтгандан сўнг девор ва устунларнинг ҳолатини, газ, электр ва сув таъминотининг созлигини текшириш зарур.


Forbes рўйхатида етакчи ўринларни эгаллаган ёш соҳибжамоллар | LifeHaq.uz\nМашҳур Forbes нашри ҳар йили ўз ютуқлари билан ном қозонган 30 ёшгача бўлган ёшлар рейтингини чоп этади. Ҳакамлар кўп йиллик тажрибаларига қарамай, ҳар сафар қийин танлов олдида қоладилар: қарийб 600 нафар етакчи ариза топширган бўлиб, уларнинг ҳар бири ўз соҳасида бошқа ҳеч ким уддалай олмаган ишни бажаришга уринмоқда. Бироқ қарор аллақачон қабул қилинган ва мақолада нуфузли ҳакамлар томонидан маъқулланган гўзал ҳилқатлар вакилалари билан танишасиз.\nЭътиборингизга нафақат даромад, балки завқ ҳам келтирадиган шахсий фаолият соҳаларини топишга эришган 17та қизни тақдим қиламиз.\nДаниэль Гизио (Danielle Guizio) 2014-йилда атиги $ 400 қийматидаги маблағ билан ўз номи билан аталган кўча кийимлари маркасига асос солган. Унинг дастлабки линияси бир зумда сотилган принтли футболкалардан иборат эди. Бугунги кунда кийимлар кўлами анча кенгайган бўлиб, унинг мижозлари орасида топ-моделлар Белла Хадид, Хейли Болдуин, Кендалл ва Кайли Женнер, хонанда Ариана Гранде ва актриса Софи Тёрнерни қайд этиш мумкин.\nСара Штаудингер (Sarah Staudinger) 2015-йилда дўстлари ва оиласидан ўзининг аёллар либослари брендини ишга туширишда ёрдам сўраган. Дастлабки уриниш омадсиз бўлган. Бироқ ёш қиз яна бир бора синаб кўрган ва бу сафар ҳаракатлари зое кетмаган. Бугун Саранинг STAUD маркаси остида ном қозонган кўплаб кийимлари машҳур инсонлар орасида урфга айланган. 2018-йилда унинг даромади $20 миллионни ташкил қилган бўлиб, бу 2017-йил натижаларидан 5 баробарга ортиқ. Иккинчи уриниш учун ёмон эмас, тўғрими?\n2016-йилда бутун дунё аслида мавжуд бўлмаган қиз – Лил Микела ҳақида билди. Ўйлаб топилган рақамли пернсонаж бўлишига қарамай, Лил 1,5 миллиондан ортиқ мухлис тўплаб, машҳур модель, қўшиқчига айланди ҳамда интернетдаги энг нуфузли шахслардан бири дея эътироф этилди. 2018-йилда эса ушбу ғоя кимга тегишли эканлиги маълум бўлди, бу – 27 ёшли Сара Деку (Sara DeCou).\nСики Мо (Siqi Mou) – Hello Ava компанияси муассисларидан бири ҳамда бош директори. Комания сунъий онг ёрдамида ҳар бир мижоз учун терини парваришлаш бўйича индивидуал дастурни ишлаб чиқади. Шунингдек, Сики маҳоратли пианиночи бўлиб, Карнеги-холлда ишлайди.\nКомал Аҳмаднинг (Komal Ahmad)нинг ҳаёти уйсиз уруш фаҳрийси – Ироқдан қайтиб келиб, 3 кун овқат емаган эркак билан биргина тушлик туфайли ўзгариб кетган. Аҳмад ўзи ишлайдиган мактабнинг ошхонасидан маҳаллий бошпаналарга егулик улашишни сўраган, аммо унга бу жуда катта масъулият эканлигини айтиб, рад жавобини берганлар. Бироқ, бу вазиятга кўз юмиб кета олмаган қиз Copia компаниясига асос солган. Ҳозирда ортиқча, аммо яхши маҳсулотларни ташлаб юборишга мажбур бўлган тадбиркорлар қулай логистика туфайли эҳтиёжманд одамларга ёрдам бера оладилар.\nБугунги кунда исталган маҳсулот ўсимлик асосида тайёрланган бўлиши мумкин: товуқ гўшти, курка гўшти, гамбургерлар. Лекин Майя Френч (Maya French) веганлар учун мўлжалланган мазали протеинли ичимликни яратишга эришган биринчи одам бўлди. Бу ғоя қизнинг ҳаёлига 2013-йилда келган. Ўшанда унда лактозани ҳазм қила олмаслик касаллиги юзага келган бўлиб, машғулотлардан сўнг ичиш мумкин бўлган яхши спорт коктейлини топа олмаган. Ҳозирда унинг Koia маҳсулотини бутун Америка бўйлаб 4 000та дўкондан топиш мумкин, даромад эса йилига $ 10 миллионни ташкил қилади.\n2012-йилда Карли Стейн (Carly Stein) Италияда бўлганида тонзиллитга қарши дори сотиб олиш учун маҳаллий дорихонага борган. Бу ерда у асалари прополисидан ишланган табиий воситаларни топган. Ана шунда у АҚШда ҳам муқобил маҳсулот ишлаб чиқаришни режалаштирган. Бу фикрлар унга тинчлик бермаган ва 4 йил ўтгач Карли барибир ишидан бўшаб, ўзининг Beekeeper’s Naturals номли бизнесини йўлга қўйган. Ҳозирда унинг томоқ учунпрополисли спрейлари Amazon сайтида шамоллаш ва гриппга қарши воситаларнинг бешталигидан ўрин олган. Компания эса фойдали воситалар кўламини кенгайтирган.\nКарисса Боднар (Karissa Bodnar) L’Oréal маҳсулотининг лойиҳачиси бўлган, аммо яқин дугонаси 24 ёшда вафот этганидан сўнг, барча аёллар саломатлигидан ҳавотирланмасдан фойдалана оладиган заҳарли моддаларсиз тоза косметик воситалар линиясини ишлаб чиқишга қарор қилган. 4 йил ўтгач Thrive Causemetics фирмасининг маҳсулотлари кўп сонли мухлисларини топди. Уларнинг орасида энг машҳури ҳар 9 сонияда сотиладиган тушь ҳисобланади.\nКимберли Хо (Kimberley Ho) Уолл-стритда истеъмол товарлари соҳасида ишлаган ва кўплаб косметика воситалари ишлаб чиқаришлари ичкаридан қандай кўринишга эгалигини билган. Кимберли бозорда хавфсиз ва табиий маҳсулотлар етишмаслигини тушунган ва ўзининг болалар терисини парваришлаш бўйича зарарли моддаларсиз Evereden воситалари линиясини йўлга қўйди. Компания 2018-йилнинг мартида пайдо бўлган даврдан буён унинг даромади $ 2 миллионни ташкил қилган. Компания маҳсулотлари эса Bobbi Brown ва Vogue компанияларининг нуфузли мукофотларига лойиқ топилган.\nКўкрак саратони билан курашаётган бувисини кузатар экан Жасмин Жонс (Jasmine Jones) нима учун бозорда мастэктомия ўтказилган аёллар учун махсус ички кийим йўқлигига ҳайрон бўларди. У ўзининг Cherry Blossom Intimates маркасини йўлга қўйиш орқали бу бўшлиқнинг ўрнини бўлдиришга қарор қилди. Унинг дўконида мастэктомия ўтказилган кўкрак қафасини сканерлаш учун 3D-технологиялар қўлланилади, сўнгра индивидуал протез яратилади.\nЛиза Коши (Liza Koshy) атиги 23 ёшда бўлишига қарамай, унинг YouTube тармоғидаги иккала канали умумий 2,5 миллиард маротаба томоша қилинган. У жойлаштирадиган видеороликларнинг ўзига хос жиҳати – фаол мимика, тезкор нутқ темпи ва имкон қадар кулгили кўриниш истагидир. Шунга қарамай, ёш тадбиркор кўпчиликка таниш бўлган жиддий мавзуларни кўтаради ва айнан шу туфайли машҳурликка эришади. Шунингдек, 2017-йилда Лиза “Олтин глобус” мукофотини топшириш маросимидан жонли узатиш олиб борган. Ушбу томошани твиттерда 2,7 миллион одам кузатган. Бу медиамакон учун ҳақиқий рекорд бўлди.\nКамила Кабельо (Camila Cabello) – кубин келиб чиқишга эга америкалик хонанда 2012-йилда The X Factor телевизион шоусидаги иштирокидан сўнг машҳурликка эришган. Унинг 2018-йил январь ойида чиққан яккахон альбоми Billboard 200 рейтингида 1-ўринни эгаллаган, Havana номли қўшиғи эса кўплаб давлатларнинг чартларида етакчилик қилган. Камила 15 йил ичида қўшиғи ва альбоми бир вақтнинг ўзида чартларда 1-ўринни эгаллаган биринчи хонандага айланди.\nНадя Масри (Nadia Masri) – суриялик ва украиналик муҳожирларнинг қизи бўлиб, Гарвард ёзги мактабига кириш учун жуда кўп ўқиши ва ишлашига тўғри келган. Мактабда у замонавий илгари суриш технологияларини ўргана бошлаган ва истеъмолчиларнинг истакларини яхшироқ тушунишга уринган. 2018-йилда Надя ишга туширган Perksy мобил иловасининг мақсади бозорни тадқиқ қилишдан иборат: фойдаланувчилар сўровлардан ўтганидан сўнг баллар, совға карталари ва чегирмаларга эга бўладилар. Йирик компаниялар эса (масалан, Pepsi) анкеталари акс этиши ва қайта алоқага эга бўлиш учун йилига $ 300 минггача тўлашга тайёр.\nИскра Лоуренс (Iskra Lawrence) – супермодель ва бодипозитив йўналишининг кўзга кўринган етакчиларидан бири. Бу қиз гўзалликнинг ҳақиқатга яқин стандартлари тарафдори бўлиб, ҳаттоки қимматли нашрларда суратларига ишлов беришларини тақиқлайди ҳамда муҳташам кўриниш истагида бўлган турли ўлчамдаги аёллар учун Runway Riot сайтини юритади. Ушбу фаолият BBC каналининг дунёдаги энг нуфузли аёллар 100-лиги рейтингидан ўрин олиш имконини берди. Искранинг шахсий капитали эса $ 2 миллиондан ошади.\nКонна Уокер (Conna Walker) 17 ёшида отасидан олган $ 3 880 қарз эвазига Houseof CB номли шахсий кийимлар маркасига асос солган. Ҳозирда унинг 40дан ортиқ савдо нуқтаси, ижтимоий тармоқларда 2,5 миллион мухлиси ҳамда 2018-йил учун $ 15 миллион даромади мавжуд. Унинг асосий мақсади – аёлларни иш ва зарур кўмак билан таъминлаш.\nСивен Чжан (Xiwen Zhang) 2016-йилда йўлга қўйган қуёшдан ҳимояловчи кўзойнаклар бернди машҳур инсонларни, ҳаттоки Бейонсени ҳам қизиқтириб қўйган. Бугун қўлда ишланган For Art’s Sake қуёшдан ҳимояловчи кўзойнаклари 45та давлатнинг 600дан ортиқ дўконларида сотилади ва чакана қиймати қарийб $ 200га тенг.\nАня Тейлор-Джой (Anya Taylor-Joy) 2015-йилда Роберт Эггерснинг “Жодугар” фильмидаги бош қаҳрамон образи ижроси учун машҳурликка эришди. Ҳеч ким ўзгача натижаларни кутмаган мазкур кам бюджетли картина ($ 5 миллион) қизга кутилмаган $ 40,4 миллион даромадни келтирди. Кейинчалик Аня моделлик бизнесида ишлай бошлади, аммо тез орада яна кинематографга қайтди ва эндиликда “Морган” ва “Сплит” каби триллерларни танламоқда.\nСиз қачондир ўз истагингизни амалга ошириш ҳақида ўйлаб кўрганмисиз? Бу иш даромад олиб келармиди?\n20/11/2020 10:35:00 35 0 Манба:


Президент метронинг Сергели йўналиши очилишида ОАВнинг жамиятдаги роли ҳақида гапирди\n25 май 2022, Тошкент вақти: 17:34\n26 декабрда президент Мирзиёев Тошкент метрополитенининг Сергели йўналиши очилишида қатнашди.\n26 декабрда президент Мирзиёев Тошкент метрополитенининг Сергели йўналиши очилишида қатнашиб, давлат ва жамоат ташкилотлари, оммавий ахборот воситалари вакиллари билан мулоқот қилди.\nБу ҳақда хабар қилган давлат раҳбари матбуот хизматига кўра, Президент оммавий ахборот воситаларининг жамиятдаги роли ҳақида гапирган:\n- Оммавий ахборот воситаларига раҳмат. Улар давлатимизга душман эмас, дўст. Улар баланд овозда адолатни, ҳақиқатни айтиб турмаса, раҳбарларнинг дарров оёғи ердан узилиб қолади. Халқимиз, уйингга эски тўнингни илиб қўйиб, кимлигингни унутма, деганидек, ҳамма раҳбарлар шу элнинг фарзанди, вакили эканини доим ёдда тутиши керак. Юртимиздаги тинчликнинг қадрига етиб, халқимизга муносиб шароит яратишимиз зарур, - деган Президент.\nДавлат раҳбари ортда қолаётган йил якунларига қисқа тўхталиб бундай деган:\n- Бу йил иқтисодиёт учун, одамларимиз учун қийинчиликлар кўп бўлди, ҳозир ҳам давом этяпти. Лекин шу мураккаб ҳолатларни иложи борича юмшатиш бўйича ҳар куни бамаслаҳат ишлаяпмиз. Иқтисодиётни ривожлантириш, бозор топиш, одамларга даромад манбаи яратиш йўларини излаяпмиз. Ҳамма масалалар маҳаллабай ҳал қилинади. Нимага? Яхшимиз ҳам, ёмонимиз ҳам маҳаллада.\nТошкент метрополитенининг Сергели йўналишини лойиҳалаштириш 2017 йилда бошлангани. Узунлиги 7 километрлик мазкур темир йўлда бешта бекат барпо этилган. Метрополитеннинг “Олмазор” бекати билан оралиқда 580 метрлик тоннел қурилиб, ерусти ва ерости йўллари боғланган.\nУшбу йўналишда кунига 35 мингтагача одам қатнаши мумкин.\nМустақиллик байрами арафасида Тошкент ерусти метросининг биринчи босқичи битказилган эди.


Дунёнинг энг қимматбаҳо футболчиси қандай яшамоқда?\n20:27 / 26.09.2017\nФутбол тарихидаги энг қимматбаҳо трансфер 3 август куни амалга ошди — можароли хабарлардан кейин Неймар «Барселона»дан Парижга келди. Шундан буён бир ярим ой муддат ўтди — Неймар ўйнамоқда, голлар урмоқда ва жамоадошлари билан баҳслашмоқда.\nНеймар кунига 100 минг евро топади. Ҳатто ўйнамаса ҳам\nБразилиялик футболчининг «Барселона»дан «ПСЖ»га ўтиши бўйича гаплар футбол оламидан ташқарида ҳам муҳокама қилинди: французлар клуби раҳбарлари, қатарлик шайхлар «Барселона»га бразилиялик футболчи учун 222 миллион евро тўлаб берди. Неймар билан шахсий шартнома бандлари эса кўп вақт сир тутилди. Бразилиялик футболчи жуда кўп олишини ҳамма биларди, аммо айнан қанча эканини ҳеч ким айта олмасди.\nСентябрда эса Spiegel ва Football Leaks нашрлари Неймарнинг ойлик маоши миқдори 3 миллион еврони ташкил қилади. Бу эса кунига юз минг евро дегани — Неймар ўйнамаган ва машғулот ўтказмаган кунлар учун ҳам пул тўланади.\nУ самарадорлик кўрсатмоқда\nНеймар «ПСЖ» учун 6 ўйин ўтказди — Франция чемпионатида 5та ва Чемпионлар лигасида битта. 6 ўйинда у 5 гол урди ва 6та голли пас берди, у майдонга тушган ўйинларда жамоа ғалаба қозонди.\n«Тулуза» билан ўйинда у 2 гол уриб, 3 марта голли пас муаллифи бўлди, шунингдек, пенальти ишлади.\nНеймар ва Эдинсон Кавани можароси\nЭдинсон Кавани — Неймар келгунига қадар Париж клубининг асосий ҳужумчиси ва асосий тўпурари эди. Ташқаридан қаралса, бразилиялик ва уругвайлик бу икки футболчида ҳаммаси жойидадек кўринади, улар бирга ҳужумлар қилишади, Неймарнинг пасларидан кейин Кавани гол урарди, улар голларини биргаликда нишонлашарди.\nЛекин барибир бу икки юлдуз ўртасида таранглик келиб чиқди. Бу «Лион» билан ўйинда юзага чиқди: аввалига футболчилар жарима зарбасини ким ижро этиши борасида баҳслашишди, Дани Алвес тўпни олиб қўйиб уни Неймарга узатди. Неймар зарбани яхши ижро этди, дарвозабон унинг зарбасини бартараф этди. Кўп ўтмасдан «ПСЖ»нинг яна бир янги футболчиси Килиан Мбаппе рақиб ҳимоячилари томонидан йиқитилди ва пенальти белгиланди, Неймар тўпни тепишга чоғланган Каванининг олдига келиб, тўпни сўради. Уругвайлик футболчи рад этиб, уни кетказиб юборди. Ва пенальтидан гол ура олмади.\n«ПСЖ» машғулотларига ташриф буюрган журналистлар Неймар клубдаги бразилиялик футболчилар даврасида экани, Кавани эса Неймарга яқинлашмаганини пайқашган.\nОхирги хабарларга кўра, Дани Алвес томонларни яраштириш учун зиёфат ташкиллаштирган.\nНеймар жароҳат олишга ҳам улгурди\nФранция чемпионатининг 6-турида «ПСЖ» «Монпелье» билан ўйнади — ҳамма эътибор қаратган жиҳат юлдуз футболчилар бу можародан кейин майдонда ўзларини қандай тутиши бўлганди? Аммо Неймар бу ўйинда қатнашмади. Мураббий Унаи Эмери Неймарда кичик жароҳат борлигини айтди. У шунингдек, Дани Алвесни ҳам майдонга туширмади. Бу сабабми, йўқми, «ПСЖ» Неймарсиз очко йўқотди. Бу парижликлар мавсумда илк марта ғалаба қозона олмаган ўйин бўлди (Ўйинда энг хавфли вазият Кавани ижросида бўлди, аммо у қулай имкониятдан фойдалана олмади).\n27 сентябрь куни «ПСЖ» Чемпионлар лигасида «Бавария» билан ўйнайди, Неймар бу ўйинда майдонга тушиши керак бўлади. Бу ўйин унинг янги клуби сафидаги биринчи энг жиддий ўйин бўлиши кутилмоқда.


08:40 / 07.04.2020\nБеларусь президенти Александр Лукашенко коронавирус тарқалиши ортида мамлакатда фавқулодда вазият ва карантин режимларини киритишни истамаяпти, чунки у “халқ учун сиёсий жавобгарликни ўз зиммасига олган”.\nБундай фикрни шифокор ва телебошловчи Евгений Комаровский билдирди.\nКомаровскийнинг айтишича, ҳозирда барча давлатлар Беларусдаги вазиятни кузатмоқда ва “у ерда фалокат юз беришини орзу қилади”.\n“Чунки бу уларга мисол бўлиб хизмат қилади: мана қаранг, у ерда қандай қирғин, биз эса шоввозлар, бизда бу йўқ”, деб айтган мутахассис Big Money шоуси эфирида.\nШифокор Беларусь президенти томонидан фавқулодда вазият ва бошқа қатъий чоралар киритмаслик қарори биргина унинг қарори бўлмаганини айтган. “Унинг олдида шифокорлар, эпидемиологлар, фанлар академияси бўлган. Ва улар Лукашенкога маслаҳат беришганда, агар бирор нарса нотўғри кетса, терилари шилиб олинишини билганлар”, деб таъкидлаб ўтган мутахассис.\nКоронавирус тарқалиши ортида аксарият давлатлар хорижликлар учун ўз чегараларини ёпиб, фавқулодда вазият киритди. Беларусь бу вазиятда чегараларни ёпмаган, бироқ республикага келаётган барча транспорт ортидан назоратни кучайтирган. Шунингдек, ҳукумат коронавирус авж олган давлатлардан келган фуқароларга 14 кун уйда карантинда қолишни буюрган.\nЛукашенко апрель бошида республикада бошқа давлатларга ўхшаб фавқулодда вазият киритиши ва президент сайловлари олдидан “ўзини кўрсатиши” мумкинлигини айтган, бироқ у “бу ўйинларни ўйнашни” истамайди. Унинг таъкидлашича, Беларусь пандемиядан “саросимага тушмаган”.\nДмитрий Песков коронавирусдан даволангач шифохонадан чиқди


Уруғлик етиштириш машаққати – Сурхон тонги\nБош саҳифа / Жамият / Уруғлик етиштириш машаққати\nДекабр 13, 2017\tЖамият Изоҳ қолдириш 518 Кўрилди\nУруғчилик, яъни уруғ етиштириш қанчалик машаққатли бўлмасин, шу қадар масъулиятли ҳамдир. Чунки соҳа мутахассиси етиштирган уруғликни деҳқон даласига, томорқадор томорқасига яхши ҳосил олайин, деган улуғ ниятлару не бир умидлар билан қадайди.\nБиринчидан, харидор уруғни пулга сотиб олади, иккинчидан, машаққатлар билан ағдариб, текислаган ерига экади. Ернинг умрини беҳуда ўтказмаслик учун меҳнат қилади. Агар уруғ сифатли, мағзи тўқ бўлса-ку, униб чиқади, деҳқонни шодлантиради, кутилган ҳосилни бериб, меҳнат қилган кишини қувонтиради.\nУзун туманидаги “Осиё олтин уруғ” масъулияти чекланган жамияти раҳбари Ғулом Усмонов вилоятимизда қишлоқ хўжалик экинлари уруғчилик селекциясини ташкил этган тадбиркорлардан бири. У анча вақтдан бери сабзавот ва полиз экинлари уруғини етиштириш билан шуғулланиб келаётир. У етакчилигидаги корхона республикадаги уруғчилик институтлари, ўсимликларни ҳимоя қилиш ташкилотларининг савдо ва синов ҳамкори ҳисобланиб, Узун, Денов, Жарқўрғон туманлари деҳ- қонлари билан биргаликда ҳар хил сабзавот экинларини экиб, синовдан ўтказишаяпти. Корхона учун ажратилган 5 гектар майдонга Ўзбекистон сабзавот, полиз экинлари ва картошкачилик илмий-тадқиқот институти олимлари билан ҳамкорликда ҳар хил зироатларни уруғлик учун ўстирмоқда. Жумладан, жамоа сабзининг “Фаровон”, шолғомнинг “Лола”, бақлажоннинг “Сурхон гўзали”, петрушканинг “Нилуфар”, ширинқалампирнинг “Наргиза”, шивитнинг “Ором” навларини ўстириб, уруғини тайёрлаш билан машғул.\nАйни пайтда корхона жамоаси хориждан келтирилаётган юқори ва сифатли ҳосил берадиган сабзавот экинларини маҳаллийлаштириш ва сифатли уруғ етиштириш амалиёти бўйича ҳам кенг кўламли ишларни бажармоқда. Хусусан, бу йил хориждан келтирилган помидорнинг “Рио-гранде”, пиёзнинг “Банко”, “Манас” навлари уруғларини экиб, сифатли уруғ олишга ҳаракат қилишди. Ушбу навларнинг уруғини эккан деҳқонлар ҳар гектар майдондан 60-70 центнердан ҳосил олишаяпти. Энг муҳими, еримизда етиштирилган зироатларнинг уруғлари талабгор деҳқонларга хорижникига нисбатан анча арзонга тушмоқда.\nТажрибали уруғчи тез-тез хориж давлатларида бўлади ва ўша жойларда етиштирилаётган сабзавот ва полиз экинларини етиштириш тажрибасини ўрганиб қайтаётир. Хорижликлар тажрибасини, мўл ҳосил олиш сирларини семинарларда деҳқонларга обдон тарғибот қилаяпти.\nҲозирда Ғ. Усмонов бошлиқ жамоа уруғчилари кўкатнинг “Айсберг салати”, “Руколла” каби навларини кенг майдонларда экиб, уруғ олиш ҳамда саримсоқпиёз уруғини кўпайтириш йўлида изланишларни давом эттиришаяпти. Аҳолини ва фермер хўжаликларини сара сабзавот уруғлари билан таъминлашни ният қилган ишбилармонлар оқбош карамнинг 24 хил, саримсоқпиёзнинг 2 хил, пиёзнинг 8 хил навлари уруғларини кўпайтириш учун бор тажриба ва маҳоратларини ишга солишаётир.\nКейинги Тадбиркорнинг савдо гузари\nМарт 9, 2018\t2,808\nФеврал 27, 2017\t2,595


Ўзбекистонлик уч нафар оғир атлетикачи ЖЧда совриндорлар қаторига кира олмади » Ўзбекистон янгиликлари – Zamin.uz\nЎзбекистонлик уч нафар оғир атлетикачи ЖЧда совриндорлар қаторига кира олмади\n23 ноябрь 2015, 16:06\nАҚШнинг Хьюстон шаҳрида оғир атлетика бўйича катталар ўртасида ўтказилаётган жаҳон чемпионатида тўртта вазн тоифасида ғолиб ва совриндорлар номи маълум бўлди. Бу ҳақда Ўзбекистон Миллий олимпия қўмитаси матбуот хизмати хабар бермоқда.\nЖумладан, эркаклар ўртасида вазни 56 килограммгача бўлган спортчилар мусобақасида барча совринли ўринлар Осиё вакилларига насиб этди. КХДР вакили Ом Юн Чол умумий 302 кг натижа (даст кўтаришда — 131 кг, силтаб кўтаришда — 171 кг) билан биринчи ўринни эгаллаган бўлса, хитойлик спортчи иккинчи, Вьетнам терма жамоаси аъзоси эса учинчи бўлди.\nЎзбекистонлик Адҳамжон Эргашев иштирок этган вазни 62 килограммгача бўлган полвонлар мусобақасида хитойлик Чен Лижун даст кўтаришда 150 кг, силтаб кўтаришда эса 183 кг тошни ўзига бўйсиндирди ва иккикураш якунларига кўра 333 кг натижа билан биринчи ўринни эгаллади.\nДаст кўтаришда 122 кг, силтаб кўтаришда эса 156 кг тошни ўзига бўйсундира олган Адҳамжон Эргашев умумий 278 кг кўрсаткич билан 22-ўринни эгаллади.\nХотин-қизлар мусобақасида ҳам икки вазн тоифасида ғолиб ва совриндорлар номи маълум бўлди. Ўзбекистонлик Марина Сисоева ҳамда Лола Қодирова вазни 53 килограммгача бўлган спортчилар баҳсида иштирок этган. Ғолибликни Хитой Тайпейи вакиласи даст кўтаришда 96 кг, силтаб кўтаришда эса 125 кг тошни ўзига бўйсундириб, иккикураш якунига кўра 221 кг натижани қайд этди.\nМарина Сисоева даст кўтаришда 88 кг, силтаб кўтаришда эса 112 кг натижа қайд этиб, иккикураш якунига кўра 200 кг кўрсаткич билан 7-ўринни эгаллади. Ушбу вазн тоифасининг «B» гуруҳида иштирок этган Лола Қодирова умумий 183 кг натижа (84 кг – 99 кг) билан 21-ўринни банд этди.\nХотин-қизлар ўртасида 48 кг вазн тоифасида бўлиб ўтган мусобақаларда хитойлик спортчи ғалаба қозонди. Жаҳон чемпионати баҳслари давом этмоқда.\nЯнгиликлар » Спорт » Ўзбекистонлик уч нафар оғир атлетикачи ЖЧда совриндорлар қаторига кира олмади\n08:51 Ўзбекистонлик курашчи халқаро турнирда “Энг яхши техника соҳиби” бўлди


Котиб Ёсин. Олов ичидаги бўстон (ҳикоя) | www.ziyouz.uz\nБош саҳифа Жаҳон насри онлайн антологиясиКотиб Ёсин (1929-1989; Жазоир)Котиб Ёсин. Олов ичидаги бўстон (ҳикоя)\nКотиб Ёсин. Олов ичидаги бўстон (ҳикоя)\nЧоп этилган 07.08.2013 30.08.2018 МуаллифZiyouz.uz\nРукнларКотиб Ёсин (1929-1989; Жазоир)\n← Аввалги Аввалги Дино Буццати. Эйнштейн билан иблисвачча (ҳикоя)\nКейинги → Кейинги: Теодор Драйзер. Нефт (ҳикоя)


“Mirzo Ulugbek Innovation Center” билан ўзаро кўмаклашиш битими имзоланди - “Elektron Hukumat” tizimini rivojlantirish markazi\n“Mirzo Ulugbek Innovation Center” билан ўзаро кўмаклашиш битими имзоланди\n03 avgust 2018 y. 15:56\nИмзоланган келишув доирасида “Электрон ҳукумат” тизимини ривожлантириш маркази ҳамда “Mirzo Ulug`bek innovation Center” инновация маркази (инновация маркази) электрон ҳукумат концепциясини амалга ошириш, ахборот технологиялари ва коммуникацияларини ривожлантириш учун шароитларни яхшилаш бўйича ўзаро алоқалар йўлга қўйилади. Ҳужжат икки томонлама ҳамкорликни ривожлантириш йўлида хизмат қилиши кўзланган.\nТашкилотлар ўзаро қуйидаги масалалар юзасидан узоқ муддатли ва самарали иш олиб бориши белгиланган:\n• АКТ соҳасини ривожлантиришда давлат-хусусий шериклигини йўлга қўйишга эътибор қаратиш;\n• МУИЦ резидентларини иштирокчилар тариқасида маркетинг тадқиқотларига жалб этиш;\n• АКТ бозори ва инвестиция оқимларининг ўзгариши бўйича статистик маълумотларни алмашиш;\n• соҳадаги муаммоли масалаларни ўрганиш ва уларнинг ечимини биргаликда излаш;\n• блокчейн ва криптовалюталар технологиялари соҳасида ҳар томонлама ҳамкорлик қилиш;\n• “Ақлли шаҳар”, “Ақлли маҳалла” технологияларини жорий қилиш бўйича тадбирлар ўтказиш ва бошқалар.\n“Битимни имзоланиши билан кўп соҳаларда биргаликда фаолият юритишимиз учун асослар яратилди. АКТ бўйича амалга ошириладиган илмий ишлар, мониторинг, маркетинг тадқиқотларига энди Инновация маркази резидентларини ҳам жалб этишимиз мумкин. Қолаверса, соҳада амалга оширилаётган ва режалаштирилаётган чора-тадбирларга биргаликда баҳо бериш имконига эга бўламиз” — дейди “Электрон ҳукумат” тизимини ривожлантириш маркази Инновацион ва маркетинг тадқиқотлари департаменти раҳбари Фируза Абдурахимова.


Элмурод Нишонов. Котиба (ҳажвия) | www.ziyouz.uz\nБош саҳифа Ўзбек насри онлайн антологиясиЭлмурод Нишонов (1986)Элмурод Нишонов. Котиба (ҳажвия)\nЭлмурод Нишонов. Котиба (ҳажвия)\n– Ассалому алайку-ум!\nЭшигига тилларанг ҳарфларда “Q a b u l x o n a” деб ёзилган ҳайҳотдай гўшанинг сусти босдими, сал эгилиброқ, мисоли дарғазаб хўжайин қабулига чорланган гуноҳкор мулозимдай қийшайиб кириб бордим. Қизиқ, одатий қабулхоналарга ўхшамайди, ҳар тарафида эшик, чўғдай гилам тўшалган, шифтидан нур балқийди. Бошқа жойларда раҳбар ва ўринбосар хонасига кирадиган бир жуфт эшик бўлади, бу ерда, нима бало, бошлиқ кўпми, муовинми – ҳар тарафда эшик, ҳаммаёқ дабдаба. Одамлар унисидан-бунисига ўтиб турибди. Тўғрида эса, бир қултум сув билан ютиб юборсанг бўлгудай бир нозанин ўлтирибдики, уни кўриш учун келиб-кетсанг ҳам ҳақинг кетмайди. Аммо унинг сен каби фақирлар билан иши йўқ. Ўнг қўлида телефон гўшаги, чап қўлида бир тишлам узилган шоколад, столда буғи чиқиб турган қайноқ қаҳва, ким биландир ҳасратлашяпти, шекилли.\n– Ҳм-м… Шунақа дидими? Вей, ахмоғ-ей… Ўзинам лохсан-да, Нози…\nСаломимни эшитмадилар, чоғи, деб яна бир марта қайтардим:\n– Ҳм-м… Ҳм-м… Э-э, қўйву-ур, хапа бўма-а. Манингам қайнонам шунақала… “Ойижон-ойижон” диб, зўрға эритиб оламан… Булани бари бир гўр! Ҳм-м…\n– Мен раиснинг… Каттанинг ёнига келгандим…\nУ яна парво қилмади.\n– Вой, этмадийми… Ҳм-м… Майли, Худога сол, ўрто… Ўлиб кетсин… Ҳм-м…\n– Катта бова…\n– Ҳей, қанақа одамсиз ўзи? – гўшакни кафти билан беркитиб, кутилмаганда ўшқирди хоним. – Телефонда гаплашвомман, кўрмаяпсизми?..\nКейин ерга қараб секин, аммо мен эшитадиган қилиб: “Анави кўзми ёки пўстайни тешигими?..” деб қўйди чувалчангсимон қошларини чимириб. Бор заҳри ичида экан-ку, бу шумтушиқнинг. Мен уни ўйнаб ўтирибди деб ўйлабман…\n– Йў, санга этмаямман, – телефондаги суҳбатини бамайлихотир давом эттирди у. – Э, биттаси кепти…\n– К… Ке-чирасиз, мен узоқдан… – шошаётганимни билдирмоқчи бўлдим, – поездимиз тушдан кейин жўнайди. Шунга…\nУ менинг гапларимга заррача парво қилмади.\n– Бу, ҳалиги… – ташкилотнинг номини айтдим. – Адашмадим, шекилли…\nРўмолчам билан қиш чилласида пешонамга кўпчиб келган терни артарканман, жилмайишга уриндим. Жилмайишим котибахоним кўзига тиржайиш бўлиб кўриндими, ошкора ижирғанди.\n– Опажон, менга ярим минут… – гапимнинг қолгани “минғирлаш” бўлиб чиқди: “Вақ-тингизни ажрата оласиз…ми?”.\nКотибаси шунча ваҳимаю, раҳбари қандай экан?!\nЭ, бу шаҳари қиз бизни қабул қилмаса қилмасин, аммо сиз бор-ку, бизни тушунадиган. Хўш, каминангиз, Жинжакқишлоқдан, Омон бобонинг неварасиман. Отим Облоқул. Университетни аълога тугатдик, Худога шукр. Сўнг, белни боғлаб ишга киришдик. Мана учинчи йил ҳам кетяти. Бўлим бошлиғи бўлиб тайинландик. Бировдан камимиз йўқ. Аммо марказдаги хўжайин чақиртириб қолди – шунга келгандик. Биз ҳам танишиб қўяйлик Омон бобонинг невараси билан дегандир-да… Аммо мана бу жинқарча танимаяпти бизни.\nХуллас, доскага чиққан ўқувчидек, тағин беш дақиқача котибанинг қаршисида, таёқ ютгандай тик турдим. Қани энди ҳасрати тугаса…\nУ менга ўқрайди. Бу ўқрайишдан: “Катта холанг эмасман!” деган маънони уқиб, лабимни тишладим…\n– Кечирасиз… Опажон, демоқчийдим. Мен…\nНиҳоят, чувалчангқошнинг тоқати тоқ бўлди: “Бўпти, ўрто, кейин гаплашармиз. Болларийни ўпиб қўй, – деди-ю, дугонасига гапираётганда кулиб турган кўзларини менга қадагач, бирдан жилмайишдан тўхтаб: – Кейин ўзим телефон қиламан…” – деди ва гўшакни “шарқ” этказиб қўйди.\nИссиққина қаҳвадан ҳавасни келтирадиган қилиб обдон ҳўплади-да, “Тавба, одамларнинг дастидан биров билан бир ёзилиб гаплашолмайсан…” деб тўнғиллади. Мен ҳам ичимда: “Бу ер сенинг катта энангнинг уйими, ёзилиб ётгани”, дедим.\n– Келинг, нима ишингиз бор эди, – хоним ниҳоят, менга юзланиб товуш чиқарди эринчоқлик билан.\nҚўлтиғимда турган бир папка ҳужжатни қўлимга олиб гапиргандай бўлдим:\n– Устоз сўратган эканлар, мен Жинжакқишлоқдан Облоқулман.\n– Уфф, – худди бўшанг эрига зарда қилаётган бозорчи хотиндек лабини чўччайтирди жувон. – Ҳали раиснинг олдига шуни кўтариб кирмоқчимидингиз?\n– Ҳа, ўзи сўраган ҳужжатлар шу! – дедим худди узр сўрагандек. Хонимнинг юзи ғазабданми ёки тоқатсизликданми, ишқилиб, гезара бошлади. Пича ерга тикилиб турди-да, охири, кўзимга ҳам қарамай, буйруқлади:\n– Пастга тушинг!\n– Пастга? Тушунмадим… Ўзим бир пастдаги одамман…\n– Ғалчамисиз, нима бало? Пастга, тўртинчи қаватга тушинг, деяпман! Ўринбосарларнинг олдига!\n– Мен… Мен раис бованинг ўзларини бир зиёрат қилай деб эдим. Узоқдан келганман, ахир, – овозимдаги ялинчоқликни сезиб, ўзимдан жаҳлим чиқди. – Йўқ, йўқ, нотўғри тушунманг, у киши мени орқаровотдан бўлса ҳам яхши танийди! Вилоятдаги вакилиман. Келиб кетсин дебди. Шунга… келувдим…\nЧувалчангқош, қаршисида мен – узоқ бир манзилдан келган ёш ходим эмас, бузоқбош тургандек ижирғанди:\n– Ўзбекча гапни тушунасизми, тушунмайсизми?\n– Тушунганим учун сиз билан гаплашаяпман-ку!\n– Вуй, манавини! – чап томондаги эшик сари йўрғалаётган кишига кўзи тушиб, истеҳзоли илжайди хоним. – Раиснинг олдига кептила… Қоғозини бошига урадиларми… – аёлнинг бу гапини эшитиб бир зум тиржайиб турган тепакал қўлидаги бўш бокалини енгилгина ўйнатди-да, унга жавоб табассумини ҳаволатганча, хонасига кириб кетди. “Бокал олиб келиш керакмикин?” деган бемаъни ўй ўтди кўнглимдан.\n– Ҳой, ўзингизни босволинг, хўмми? – олакўзланди Чувалчангқош. – Бу ерни биласизми, қаер дейдилар!\n– Мен ўзимни босиб турибман, ё бирор ножўя гап қилдимми? Раисда ишим бор, бир кўришай дедим. Банд бўлса, майли, қачон бўшаса, келаверамиз…\n– Ҳа, б ў ш а с а л а р келасиз! Аммо муомалангизни тўғрилаб келинг, хўмми? Бу ер сизга подахона эмас, идора деб қўйишибди!\nМиямга бир нарса “гурс” этиб урилгандай бўлди. Столида турган қоғоз папкамни жаҳд билан олдим-у, “Раисинг банд бўлса, муовинига кираман!”, дея шартта олға жилдим. Худди шуни кутиб тургандек, Чувалчангқош ҳам жойидан шитоб қўзғалиб, икки қўлини белига тираб йўлимни тўсди:\n– “Зам”нинг хонасига!\n– Мен сизга пастга тушинг дедим!\n– Пастга тушмайман! Ўзингиз ўринбосарлар олдига киринг дедингиз-ку!\n– Сизга керак ўринбосар пастда! Тушасиз!\nХудди шу пайт бояги тепакал кириб кетган хона эшиги шаҳд билан очилиб, унинг ўзи ўлжасига отилган йўлбарсдек ёнгинамизда ҳозир бўлди.\n– Қанақа одамсиз? Нега бу ерга келиб тўполон қилаяпсиз? Катта холангизнинг уйими бу?!\n– Ас-салому алай-кум, Ғулом ака! – тепакал исми қандай тилимга келиб қолди, ўзим ҳам билмайман. Боягина отини эслолмай турувдим.\nСаломимга кимса алик олмади.\n– Сиздан сўраяпман, кимсиз ўзи?!\n– Мен… Мен раис бова билан бир кўришай деб эдим, бу кишига ҳам айтдим… (Чувалчангқошни кўрсатдим). Ўзи мени сўратган эканлар. Мен Облоқулман, Овлоқ туманидан Омонов Облоқул десангиз билади. Ўзи бир сафар бизнинг Овлоққа борганида…\n– “Борганларида!”, – деб гапимни тўғрилади тепакал.\n– …борганларида, Тошкентга йўлларинг тушганда, идорага албатта киринглар, эшигимиз сизлар учун очиқ, деб тайинлаганди-лар. Шунга… эшик очиқ бўлса керак, деб келувдим…\n– Ман булага этсам, тушунмасдан бақириб кетдилар… – Ё тавба! Ҳалигина менга ўшқириб турган хотиннинг бирдан ҳўнграб юборганини кўриб, донг қотиб қолдим. – Ғуломжон аку-у, ўзиз гаплашиб қўйинг, бу безбет билан…\n– Безбет эмасман!..\n– Аёл киши билан ҳам шундай муомала қиладими, уят, ука, уят! – боя йўлбарсдай отилиб чиққан кимса вазият баттар чигаллашишидан чўчидими, қўлига “андава”сини олиб, “сувашга” тушди: – Тағин ўзимизнинг тизимда ишларкансиз? Бу қўполлигингиз нимаси, ука?..\nНима дейин, индамай туравердим.\nСўнгра у котибани юпатишга тушди.\n– Бўлди, йиғламанг, Дилнозхон! (Дилнозхон дедими, Таннозхон дедими, шу жойини аниқ эслолмайман). Ўзингизни асранг, тинчланинг. Яна бошингиз оғриб қолади-я! Бу киши билан, – менга ғолибона тикилди, – ҳали гаплашамиз! Опкеган ҳужжатлари қўлимизга тушар…\n– Ҳеч қачон қўлингизга тушмайди, умид қилманг! – дедим унга мен ҳам зарда билан. – Ҳужжатимни ғулом-пуломларга кўрсатиб ўтирмайман!\nБу одам асли бизнинг тумандан, бу ерга югурдак бўлиб келган эди, кейин хўжалик ишлари бўйича муовин бўлиб олгани қулоғимга чалинувди. Хўжалик мудирига нега ишим тушади менинг?!\nШу пайт қабулхонага мени қаерда кўрса, “Ҳой, Облоқулбой, қандайсан?” деб кўришадиган, мабодо узоқдан кўзи тушиб қолса ҳам қўлини кўтариб, саломлашиб ўтадиган оқкўнгил, самимий бир акам кириб келди-ку! У киши билан соҳамиз бир-у, аммо кейинги пайтларда қаерда ишлаётганини билмай юрган эдим. Шу ерда экан-да! Ёт элларда юртдошини кўриб қолган мусофирдай қувониб кетдим.\n– Ие, Облоқул, бу ерларга қандай шамол учирди? – дея ўзига ярашадиган диловарлик билан бағир очиб кўриша кетди у. Кейин анави иккисига қараб:\n– Танишинг, бу – Облоқулжон! Бўлажак Ҳабиб Абдулла! Зўр геологларимиздан! – дея “ҳалиги” гапларимиздан мутлақо бехабар акам, каминанинг таърифини қила кетди.\n– Қаерларда юрибсан? Соғлиғинг, ишларинг яхшими? Айтганча, кеча сени катта сўраётганди. Айтинг, бир келиб кетсин, деётганди. Буни қара-я! Хизрни йўқласак бўлар экан-да, а! Оббо сен-эй!..\nАкамиз билан сўрашаётиб, ер остидан секин котибага кўз қиримни ташладим. У икки қўлининг тирноқларини худди уларнинг бўёғи жойида турибдими, кўчиб кетганми, текшираётган каби, синчиклаб қарар, бармоқлари билинар-билинмас титрар эди.\nОвлоқлик Ғулом акамиз эса шу бир неча лаҳза ичида қай гўрга ғойиб бўлди, пайқамай қолдим…\nБиз бу аснода қабулхона нозирларидан омон ўтиб, “катта”нинг ҳузурига йўл олдик…\nРукнларЭлмурод Нишонов (1986)\n← Аввалги Аввалги Дилшоджон Тангриев. Атторшунос олмон олими\nКейинги → Кейинги: Кофи Аннаннинг Нобель мукофотини олиш маросимидаги нутқи


Бунга оид оят ва ҳадислар кўпдир. Зеро, илмнинг авлоддан авлодга етказилиши сабабли уммат ўзини адашишдан сақлади, ўз қадрият ва муқаддас қадамжоларини душман босқинидан ҳимоя қилишга бел боғлаб келган. Европа мамлакатлари ўрта аср жоҳилият ботқоғида ботиб ётган вақтида мусулмон мадрасалари эса табиий фанларни ўрганиш маркази бўлган. Дунёдаги энг қадимги университет (маъҳад) Мисрдаги ал-Азҳар бўлиб, унга 988 йилда Сорбонна ёки Оксфорд университетларидан аввал асос солинган.\nМадрасалар узоқ вақтгача исломий илмлар билан биргаликда тиббиёт, астрономия, жамиятшунослик ва иқтисодиётни ўрганиш маркази мавқеини сақлаб келган. Улар шунингдек даъватчи, саркарда, адолат учун курашувчилар, ислоҳотчилар ва олимларни етиштириб чиқарганлар. Ал-Азҳар, Дамашқ, Бағдод минбарларидан уммат турли даврларда мўғул-татарлар, хочбардорларга қарши сафарбар этилганлар. 1552 йилда Қозоннинг энг ашаддий мудофаачилари мулла Қул-шарифнинг шогирдлари бўлганлар. Ал-Азхар битирувчиси Сулаймон ал-Халабий 1801 йилда француз мустамлакачилигига қарши қўзғолон кўтаради ва француз армияси қўмондони Жан-Батис Клеберни ўлдиради. Бунинг учун у қатл этилади ва унинг боши ҳалигача “жиноятчи ва қотил” Сулаймон ал-Халабийнинг боши сифатида Лувр пештоғида сақланиб келинмоқда. Ҳинд мадрасалари битирувчилари Британия мустамлакачилигига қарши жиҳод бошладилар ва босқинчиларга катта талафот етказишга муваффақ бўлдилар. Мустамлакачилар эса ўз ўрнида Ҳиндистондан кетаётганларида бошқарувни индус-пантеистларга топширдилар.\nШундай қилиб, исломий мадрасалар ва билим юртлари мазкур диннинг бутун тарихи давомида ислом меросини, қадриятлари ва маёқларини сақлаб келмоқдалар. Улар нафақат мусулмонларни курашга чорлаган, балки жамиятни бирлаштириб, умматнинг парчаланишига йўл қўймаганлар, уни жипслаштирганлар ва ўзаро иттифоқ қилганлар. Аммо бу ҳақда динимизнинг душманлари ҳам хабардордирлар. Усмонийлар халифалиги қулагандан кейин ғарбда шарқшунослик мактаблари ташкил этилган бўлиб, уларнинг асосий мақсади илмни бузиб кўрсатиш, шубҳа ва бидъат-хурофотларни ёйишдан иборат бўлган. Секуляризм ва панарабизм даврининг бошланиши билан коллаборационистлар ал-Азҳар ва бошқа исломий билим юртларининг ижтимоий ҳаётдаги аҳамияти ва уларнинг молиялаштирилишини сезиларли даражада камайтира бошладилар. Британияликлар томонидан субминтақа мусулмонлари ҳаётига анъанавий мадрасаларнинг таъсирини сусайтириш учун бахавийлик, ахмадийлик ва бошқа секталар тузилди.\nИсломий таълимга Ғарбнинг сўнгги даврдаги аралашувига мисол сифатида АҚШнинг 2001 йил 11 сентябрдан кейин амалга оширган сиёсатини келтириш мумкин. Унда АҚШ давлат котиби Кондолиза Райс араб давлатлари бўйлаб шахсан сафар қилган ва таълим дастурларидан унинг фикрига кўра “экстремистик” бўлган оят ва ҳадисларни олиб ташлашни талаб қилганди. Ҳатто шундай аянчли ҳолат бўлганки, АҚШ мудофаа вазирининг қизи, лесбиян аёллар уюшмаси президенти Мэри Чейни шундай ташриф ва талаблар билан Қувайтга келади ва унинг талаблари кўриб чиқилиб, қондирилган эди!\nРоссияда вазият шундайки, деярли барча сифатли мусулмон илм масканлари православ лобби ва ички ишлар тузилмалари томонидан тайинланган “исломшунослар” тақдим этган клауз-баёнотлари орқали беркитилган. Шуниси ажабланарлики, ушбу “исломшунослар”нинг ҳеч бири исломий таълим олмаган. Уларнинг баёнотлари асосида кўплаб даъватчилар мамлакатдан қувилган, аксар битирувчилар эса ўлдирилган ёки ўйлаб топилган важлар асосида қамоққа олингандирлар. Ҳорижий ислом билим юртлари битирувчилари эса қувғинга дуч келмоқдалар.\nҲозирги вақтдаги ҳолат\nАфсуски, ҳозирда яхши исломий билим олиш осон иш эмас. Саудия Арабистонига таълим олишга жўнаб кетиш учун ўта қатъий танлов жараёнидан ўтмоқ керак. Ватанга қайтганда эса ИИБ ва ФҲҲ бўлинмаларига тез-тез чақирилиб туриш эҳтимоли мавжуд. Бу Россияда даъват қилишга ва таълим беришга йўл бермайдилар деган гапдир. Сурияда ҳам сифатли таълим олиш имкони бор эди, аммо ҳозирда мамлакат фуқаролик уруши ва вайронгарчилик гирдобида. Мисрга фақат ФХҲга кўмаклашувчи Диний идоралар орқали бориш мумкин. Бу дегани имкон топди дегунча жамоаларнинг ишига аралашувчи исломдан хатар ахтарадиганлар: Силантьева, Амелиной Сулаймонова ва Ко кабиларнинг тушунчаларидаги “анъанавий ислом” талабларига жавоб бериш лозим деганидир.\nУзоқ Покистондаги Деобанд мадрасаси (Буюк Биританияда шўбалари борлигига қарамай), у ерга умуман етиб бориш ўта мушкул, қайтиб келиш ҳақида сўзламаса ҳам бўлаверади. Малайзия, Ливан ва ЖАРда билим юртлари мавжуд. Уларга бориш учун ҳам маблағ ва ҳомийлар зарур. Талабаларни молиявий таъминлаш ҳам ҳозирда ҳавфдан ҳоли эмас. Агар у талаба “қайноқ нуқталар”га боришга қарор қилса, сизни террорчиликни молиялаштиришда айбдор қилишлиги мумкин. Бунга билим юрти айбдор бўлмаслиги ҳам мумкин. Ҳеч қайси билим юртида экстремизм ёки радикал қарашлар таълим берилмайди. Инсоннинг ўзи айрим ҳолларида Ватандаги турткилашлар оқибатида ўзи учун унча тўғри бўлмаган йўлни танлайди.\nЯна бир аҳамиятли муаммо мавжуд. Турли билим юртларида таҳсил олган талабалар турли теологик мактаблар таълимотини ёядилар. Бирлари салафийларнинг, бошқалари эса ашъарий-мотуридия таълимотларини. Ва уммат учун ўз мактабининг нуқтаи назарини “энг тўғри” деб тарғиб қилиш эмас, балки ўзаро ҳамжиҳатлик ва бирдамликка чақириш муҳимроқ эканига ҳаммаларининг ҳам ақллари етмайди. Уларнинг издошларининг аҳволи ундан ҳам аянчлироқдир. Буларда “шайх”га нисбатан ихлосда муккадан кетишни кўриш мумкин (шу ўринда салафийлик ва анъанавий ашъарий-мотуридийлик куллиётлари мавжуд бўлган Деобанд мактаби ва ал-Азҳарни мисол қилиш жоиз).\nЯна бир муаммо чала-мулла талабалардир. Жиддий тизимли таҳсил кўрган кишилар насиҳат, тарбия ва бардошлилик йўлини босиб ўтгандир. Чала-муллаларга келсак, уларнинг фаолияти кўпинча жамоадаги фисқ-фасод ва фитнага сабаб бўлади. Исломдаги кўп жиҳатларни тўғридан-тўғри англаб бўлмайди, устозлар ёрдамида асл моҳиятини тушуниб етиш лозим. Айримлар бу йўлни қисқартирмоқчи бўладилар ва “велосипедни бошқаттан ўйлаб топишни нима ҳожати бор?” ва “ҳаммаси бирданига” қабилида иш кўриб, уларнинг етакчисига айланадилар.\nКўплар Ватанидаги мазхабнинг ўзига ҳос жиҳатлари ва анъаналарини ҳисобга олмайдилар ва ўзларининг ҳорижда олган билимларини бу услубият ёт туюлиши мумкин бўлган жамиятда амалда қўлламоқчи бўладилар.\nБарчага исломий таълим олиш зарурми?\nАлбатта, ҳар бир мусулмон ўз динини унга кундалик ҳаётида керак бўладиган миқдорда билиши лозим. Булар беш устун, иймоннинг олти устуни, мажбурий фарзлар, ҳалол ва ҳаром, Қуръон ўқиш. Буларнинг барчасини масжидлар қошидаги якшанбалик мактабларда ўқиб-ўрганса бўлади. Мураккаброқ масалалар юзасидан эса юқорида айтиб ўтилган талабаларга мурожаат этиш мумкин. Барча исломий мадраса ёки билим юртларига кириши шарт эмас, у ерда таҳсил олганларга эса жамоатчилик қўлига қараб қолмаслик учун бирор бир дунёвий ҳунарга эга бўлиши тавсия этилади. Россиянинг мусулмон ўлкаларида болаларни тўртинчи синфдан мактабдан узиб, қишлоқ мадрасаларида таҳсил олдириш ҳолатлари мавжуд. Болага тўлиқ ўрта таълим олиш имконини берган афзалдир, агар олий касбий таълимга имкон бўлса нур устига аъло нур. Диний-маънавий тарбияни эса уйда ота-онасидан ва яқиндаги масжиддаги устозларидан олган маъқул. Биз бизнинг аёлларимиз ва опа-сингилларимизни мусулмон аёл шифокорлар кўрикдан ўтказишларини истаймиз, аммо ҳамма фақат мадрасада таҳсил олса, улар қаердан ҳам келарди?\nМуқобил танлов мавжудми?\nҲозирда технология ва интернет масофада туриб таълим олиш имконини бермоқда. Аммо бу дегани илмни Youtube видеоларидан олиш керак дегани эмас, албатта. Истак бўлса, ҳозирда тармоқларда исломий малакали таълимий лойиҳалар топиш имкони мавжуд. Албатта, муаллимлар маълум ва машҳур уламолар томонидан маъқулланган бўлишлари ва яхши номга эга бўлишлари лозим.\nШундай бўлсада, исломий илм олиш, қанчалик хатарли бўлмасин талабаларга молиявий кўмак бериш истаги билан бир қаторда мақтовга лойиқ амал. Бизнинг келажагимиз умматни тўғри йўлга бошловчи ва адашмоқликдан сақловчи олимлардир.\nMore in this category: « Мусулмон дегани ким ўзи? Ҳамма террорчилар – мусулмонми? »


05:00 / 04.03.2017 2584 pdf Ўқиш режими + -\n–Оиша розийаллоҳу анҳо Расулуллоҳ соллаллоҳу алайҳи ва салламдан ривоят қилади: “Ризқ талабида барвақт ҳаракат қилинглар! Зеро, эрталабдан ҳаракат қилиш барака ва муваффаққият(омили)дир” (Имом Табароний “Авсат”да ривоят қилган).\n–Амр ибн Усмон ибн Аффон отасидан ривоят қилади:Расулуллоҳ соллаллоҳу алайҳи ва саллам дедилар: “Тонгги (уйқу) ризқни(нг келиши)ни тўсади” (Имом Аҳмад ва Байҳақий ривояти. Ушбу ҳадиснинг санади заиф).\n–Али розийаллоҳу анҳу ривоят қилади: “Расулуллоҳ соллаллоҳу алайҳи ва саллам қуёш чиқишидан олдинги уйқудан қайтарганлар” (Ибн Можа ривояти. Ҳадиснинг санади заиф).\n–Муҳаммад соллаллоҳу алайҳи ва салламнинг қизлари Фотима розийаллоҳу анҳодан ривоят қилинади:“Мен тонг пайтида ухлаб ётганимда Расулуллоҳ соллаллоҳу алайҳи ва саллам олдимдан ўтиб қолдилар. У зот мени оёқлари билан қимирлатиб: “Эй қизалоғим, тур, Раббингнинг ризқ (тақсимлаш)ига гувоҳ бўл. Асло ғофиллардан бўлма! Зеро, Аллоҳ азза ва жалла тонгдан қуёш чиққунча бўлган пайт оралиғида одамлар ризқларини тақсимлайди”, дедилар”(Байҳақий ривояти. Ҳадиснинг санади заиф).\n05:00 / 04.03.2017 3601\n05:00 / 04.03.2017 2501\n888. Зуҳрий Балий қабиласидан бўлган бир кишидан қилган ривоятда айтилади.Расулуллоҳ соллаллоҳу алайҳи васалламнинг ҳузурларига отам билан бордим. Ул зот менга давоми...\n2087 05:00 / 07.03.2017\nАллоҳ таоло .Ёлғонни фақат Аллоҳнинг оятларига иймон келтирмайдиганларгина тўқирлар. Ана ўшалар ўзлари ёлғончилардир,, деган Наҳл, 105.Бу ояти каримада давоми...\n2388 05:00 / 03.03.2017\nЗИКР ва ЗОКИРЛАР фазли\nАллоҳ таоло инсонни халқ қилганда уни жисм ва руҳдан иборат бўлишини ирода қилган. Кўзга кўриниб турган зоҳирий жисмнинг ёлғиз ўзи руҳсиз бўлса ҳеч нарсага давоми...\n2283 05:00 / 02.03.2017\nЕтимпарварлик саодат калити\nМуқаддас динимиз Исломда жамиятнинг ҳар бир аъзосига алоҳида эътибор билан муносабатда бўлинади. Зеро, хоҳ кичик, хоҳ катта бўлсин, ҳар бир инсон ҳурматэҳтиромга давоми...\n1989 05:00 / 04.03.2017\n51449 11:58 / 10.10.2018\n64306 11:56 / 10.10.2018\n15817 15:03 / 10.03.2020


Ўзбекистон коронавирусга қарши эмлаш дастурига қўшилди - UzNews.uz\nЖССТ раҳбарининг маълум қилишича, коронавирусга қарши вакцина ишлаб чиқиш ва тарқатиш бўйича “COVAX” халқаро механизмига 172 давлат қўшилган.\nКуни кеча Женевада бўлиб ўтган брифингда Жаҳон соғлиқни сақлаш ташкилоти бош директори Тедрос Гебрейесуснинг маълум қилишича, коронавирусга қарши вакцина ишлаб чиқиш ва тарқатиш бўйича “COVAX” халқаро механизмига 172 давлат қўшилди.\nАйни пайтда ЖССТ портфелида коронавирусга қарши 9 та вакцина мавжуд экани айтилмоқда.\nЎзбекистон ҳам ЖССТ ва унинг Европа минтақавий бюроси фаол аъзоси сифатида ташкилотнинг коронавирусга қарши эмлаш дастурига қўшилди. Маълум қилинишича, ташкилот барча вакцина ишлаб чиқарувчилар билан ҳамкорлик қилади. Ушбу механизм барча аъзо мамлакатларнинг лицензияланган ва тасдиқланган вакциналардан тенг фойдаланишни таъминлашга қаратилган.\nМаълумот учун, Ўзбекистон ЖССТ Европа минтақавий бюросига аъзо бўлган 53 давлатдан бири бўлиб, ташкилот билан кўп томонлама ҳамкорлик қилиб келади. Ташкилотнинг 69-сессиясида унинг директорлигига сайланган доктор Ханс Клюге ўзининг илк расмий хорижий ташрифини 2020 йил 10 феврал куни айнан Ўзбекистондан бошлаганини алоҳида таъкидлаш лозим.\nШунингдек, 2019 йилнинг 20 май куни бўлиб ўтган ЖССТнинг олий органи Жаҳон соғлиқни сақлаш ассамблеясининг 72-сессиясида Ўзбекистон Соғлиқни сақлаш вазири Алишер Шадманов Жаҳон соғлиқни сақлаш ассамблеясининг ЖССТ Европа минтақаси бўйича вице-президенти этиб сайланган.\nУшбу кенг кўламли ҳамкорлик айни вақтда коронавирусга қарши кураш масаласини ҳам қамраб олган. Ҳозирда ЖССТ Европа минтақавий бюросининг вақиллари Олег Стороженко ва Таня Шмид юртимизда бўлиб, коронавирусга чалинган беморларни даволаш жараёнларида бевосита иштирок этмоқда.


Жээнбековнинг қаердалиги номаълум – Қирғизистон ИИВ - 08.10.2020, Sputnik Ўзбекистон\nҚирғизистон ИИВ республика президенти Сооронбай Жээнбековнинг қаердалиги номаълумлигини маълум қилди. 08.10.2020, Sputnik Ўзбекистон\n13:19 08.10.2020 (янгиланди: 13:25 08.10.2020)\n© Sputnik / Сергей Гунеев / Фотобанкка ўтишПрезидент Киргизии Сооронбай Жээнбеков\nҚирғизистон ИИВ республика президенти Сооронбай Жээнбековнинг қаердалиги номаълумлигини маълум қилди.\nТОШКЕНТ, 8 окт — Sputnik. Қирғизистон президенти Сооронбай Жээнбековнинг қаердалиги номаълум. Ички ишлар вазирлиги уни қидириш ишлари билан шуғулланмаяпти. Бу ҳақда вазирлик раҳбари вазифасини бажарувчи Курсан Асанов маълум қилди.\n“Унинг қаердалиги бизга номаълум. Биз уни қидирмаяпмиз, ҳозир бошқа ишлар кўп. Асосийси – тартибни таъминлаш”, - деди у. Унинг сўзларидан РИА Новости иқтибос келтирган.\nЭслатиб ўтамиз, Қирғизистонда навбатдаги парламент сайловларидан сўнг вазият кескинлашган эди. Натижалардан норози бўлган мухолифат партиялари норозилик намойишлари ўтказиш учун кўчаларга чиқишган. 5 октябрь куни кечқурун улар парламент биносини ва президент маъмуриятини эгаллаб олишган. Шундан сўнг намойишчилар Давлат хавфсизлик қўмитасидан собиқ президент Атамбаев ва яна бир неча кишини озод қилишган. Қирғизистон МСК бўлиб ўтган сайловлар натижаларини бекор қилган.\nТўқнашувларда мингдан ортиқ киши жароҳатланди. Бир киши эса ҳалок бўлди. Қирғизистон бош вазири Кубатбек Боронов истеъфога чиқди. Президент Сооронбай Жээнбековнинг матбуот котибининг таъкидлашича, давлат раҳбари Бишкекда ва вазиятни назорат қилмоқда. Жээнбеков бир неча марта мухолифатчиларни мулоқотга чақирган эди, бироқ ҳозирча ҳеч қандай расмий музокаралар бўлмади.


Карлес Пуйоль иштирокидаги матбуот анжумани бўлиб ўтди / Olamsport.com\nКарлес Пуйоль иштирокидаги матбуот анжумани бўлиб ўтди\nТеглар : Пуйоль\nЖаҳон ва Европа чемпиони Карлес Пуйоль иштирокидаги матбуот анжумани бўлиб ўтди.\n"Барчага салом. Катта раҳмат. Ўзбекистон футбол Федерациясига раҳмат айтаман. 2008 йил ҳам шу ерга келгандим. Ўша ташриф ҳамон хотирамда турибди. Яна бир бор Ўзбекистонда эканлигимдан хурсандман. ЎФФ президенти жаноб Умид Аҳмаджонов туфайли бу ердаман. Гарчи Ўзбекистон терма жамоаси Россиядаги мундиалга чиқа олмаган бўлса ҳам яқин вақт ичида бунга эришасизлар деб умид қиламан. Ёшларга эътибор қаратилаётгани ажойиб. Агар ёшларга эътибор қаратсанглар 2022 йилги Қатардаги ЖЧга чиқасизлар", - дейди Карлес Пуйоль.\n- Гвардиола "Барселона" бош мураббийи бўлган пайтда Гвардиола тунлари сизларга қўнғироқ қилиши ҳақида гаплар бор бу қанчалик ҳақиқат?\n- Гвардиола ажойиб мураббий. Уни дунёнинг энг кучли мураббийларидан бири деб ҳисоблайман. У билан бир мавсумда олтита соврин ютгандик. Тунлари қўнғироқ қилармиди? Йўқ албатта. Бу ҳазил эди. Агар қўнғироқ қилганида ҳам мен унга жавоб бермасдим (кулади)\n- Бир кун келиб мураббий бўлсангиз Ўзбекистон терма жамоасини бошқаришингиз мумкинми?\n- Ҳозирча 40 ёшдаман. Мураббийлик лицензиям ҳам йўқ. Агар келажакда таклиф бўлса балки Ўзбекистонда ҳам ишларман. Барча нарса бўлиши мумкин.\n- Ўтган мавсум ПСЖ ўз уйида "Барселона"ни 4:0 ҳисобида мағлуб этгач сиз интервью бериб "Барса" чорак финалга чиқа олади дегансиз. Нимага ишониб бундай дегансиз?\n- Кўпчилик ўша ўйиндан сўнг "Барселона" камбэк қилишига ишонмаганди. Аммо 6:1 ҳисобидаги ғалаба билан "Барса" дунёнинг энг иродали жамоа эканлигини кўрсатганди.\n- Луи Ван Галь сиз учун муҳим мураббий деб айтгансиз. Гвардиола билан кўп соврин ютгансиз. Сиз учун қайси бири қадрлироқ?\n- Тўғриси кимнидир ажратиб кўрсата олмайман. Чунки Луи Ван Галь мени ёшлигимдан футболчи бўлиб етишишимга катта хисса қўшган. Гвардиола билан эса дунёдаги барча совринларга эга чиққанман. Шу боис иккиси мен учун жуда қадрли инсонлар.\n- Сиз айни пайтда футбол агенти бўлиб ишлаяпсиз. Ўзбекистонлик қайсидир футболчи ёки футболчиларни Европага тавсия қила оласиз?\n- Бу жуда оғир иш. Аммо яхши ғоя. Масалан, "Ла Масия"да ёш футболчиларни аввало футболчи эмас инсон бўлиб етишиши учун ишланади. "Реал" ёки "Барселона"да ўйнаш учун талаблар жуда катта. Шу боис бу ерда ўйнашга доим кўп меҳнат қилиши керак.\n"Барселона" клубининг Ўзбекистондаги мухлислар клуби "Барсамания" етакчиси Карлес Пуйолга махсус совға, футболка топширилди.\n-Ўзбекистонда иккинчи бор келдим. Ўтган сафар ҳам бу сафар ҳам жуда қисқа вақтга келдим. Шу боис мамлакатингиздаги барча диққатга сазовор жойларни кўрганим йўқ. Дунёнинг ҳеч қайси давлатида бунчалик ширин меваларни емаганман. Паловни эса ҳали еб кўрмадим.\n- Рақиблардан қайси ҳужумчи сизга жиддий қаршилик кўрсатган?\n- Кўп кучли ҳужумчиларга қарши ўйнаганман. Масалан, Лео Месси машғулотлар вақтида менга жуда кўп қийинчилик туғдирарди. Бундан ташқари Дидье Дрогба менга жуда кўп бор қаршилик қилган. Унга қарши ўйнаш доим оғир бўлган. Жисмонан бақувват ва тезкор ҳужумчи эди у.\n- Месси ёки Роналду? Ким кучли?\n- Жаҳон тарихидаги энг кучли икки футболчи ҳақида гап кетмоқда. Мессини ҳар куни машғулотларда кўрардим. Уни футбол тарихидаги энг яхши футболчи деб ҳисоблайман. Роналду ҳам кучли, йилдан йилга у кучайиб бормоқда. Яқин келажакда ким уларнинг ўрнини босиши мумкин десангиз Неймар деб жавоб бераман. Аммо менимча яқин 7-10 йилда Месси ва Роналду бошқаларга ютқазишмайди.\n- Сизнингча энг кучли ҳимоячи ким?\n- Жерар Пике. Сабаби футбол ўзгариб бормоқда. Аммо унинг услуби ўзгаришларга мос тушаверади. У ҳужумда ҳам яхши ўйнай олади.\n- Кибер футбол ўйинларига қандай қарайсиз?\n- Кибер футболни олдин жуда кўп ўйнардим. Ҳозир бунга тўғриси вақтим йўқ. Анчадан буён кибер футбол билан шуғулланмаяпман.\n- "Реал" ва "Барселона" мухлислари ўртасидаги муносабатга қандай қарайсиз?\n- Бу дунёнинг энг кучли икки клуби ўртасидаги баҳсларда мухлислар маданияти албатта жуда муҳим. Аммо ўйин тугагач бу барчаси унутилиши лозим. Мухлислар ўзларини қўлга олишлари лозим.\n- Тошкентга ушбу ташрифдан кўзланган мақсад қандай эди ва ташрифга ФИФАнинг қандай алоқаси бор?\n- Фаолиятимни тугатгач нима қилиш ҳақида кўп ўйладим. ФИФАнинг FIFA legend лойиҳасида ишлашга рози бўлдим. Айнан шу боис Ўзбекистонга келдим ва ёш футболчиларга мастер класс ўтиш, дунёда футболни оммавийлигини ошириш асосий мақсадимиз ҳисобланади.\nМугуруса Пуйоль билан кортда футбол ўйнади ФОТО 0\nКарлес Пуйоль Тошкентда + ФОТО 0\nТошкентда афсонавий Карлес Пуйоль иштирокида матбуот анжумани ўтказилади 0